ASSISI MISSION LYS- OG GRALSREJSE TIL WASHINGTON, USA 5. MAJ TIL 15. MAJ PDF\nASSISI MISSION LYS- OG GRALSREJSE TIL WASHINGTON, USA 5. MAJ TIL 15. MAJ 2014\nDownload "ASSISI MISSION LYS- OG GRALSREJSE TIL WASHINGTON, USA 5. MAJ TIL 15. MAJ 2014"\n1 ASSISI MISSION LYS- OG GRALSREJSE TIL WASHINGTON, USA 5. MAJ TIL 15. MAJ 2014 Det Hvide Hus set fra Pennsylvania Avenue d. 11. maj 2012 efter sidste tjeneste ved Huset på 2012-grupperejsen Juli 2013 Kære medlemmer af ASSISI MISSION. Som en opfølgning på vore fælles lysrejser til Washington i 2010 og 2012 samt mine rejser i 2009, 2010 og 2011 er det mig en glæde, at Assisi Mission atter kan tilbyde en ny fælles rejse i 2014 til USA s smukke, frodige og grønne hovedstad. Her er lidt historie om den opgave, som Assisi Mission har søgt at varetage i Washington siden valget i november 2008 af Barack Obama som USA s 44. præsident: Via dette valg af en trænet discipel til det, som anses som verdens mest magtfulde embede, fik millioner af mennesker jorden over næret deres entusiasme, idealisme, gå-på-mod og håb om de forandringer og fornyelser, der vil fremme den menneskelige families broder-/søsterskab i en forbundethed med hele Skabelsen. Under Obamas sejrstale på valgnatten d. 4. november 2008 udløste de indre riger en så intensiveret indstrømning, at det var som om, at en bølge af guddommelig glæde og henrykkelse over, at Den Nye Tid på jorden for alvor synes at gry, skyllede ind over menneskeheden. I tiden efter valget blev det mere og mere tydeligt, at Gudsriget kaldte menneske efter menneske til at tage del i det intensiverede guddommelige samarbejde, og måske tusinder\n2 oplevede/oplever sig kaldet til en bevidst indre støtte af Obama og den opgave, han som en trænet indviet har taget på sig. Kort efter valget af Obama modtog jeg de første i starten overraskende - indre impulser om at dedikere mig til en sådan indre støtte, og i marts måned 2009 var jeg for første gang i USA, hvor jeg gennem 9 dage opholdt mig i Washington og herefter 9 dage i New York. Opgaven i Washington, som var den absolut vigtigste på rejsen, gik på at intensivere en gylden Kristusgral i Det Hvide Hus (fokuspunkt i parken) samt at styrke indstrømningen ind i andre vigtige foki i USA s hovedstad, især den favnende, medfølende Kristusstrøm, der går ind i Lincoln Memorial samt det højt-vibrerende, lysende univers omkring US Capitol, som huser Kongressen, USA s lovgivende forsamling bestående af Senatet og Repræsentanternes Hus. Indstrømningsarbejdet i marts 2009 i Washington blev en opgave, som jeg og den gruppe, der gik med i det indre, nok aldrig glemmer. De 9 dage var præget af en indstrømning af en så intenst brændede, gylden Kristuskærlighed, at det var som om, at vore fysiske vehikler smeltede sammen med de indre væsener i et arbejde, der resulterede i et gennembrud for Kristus i gralen i Det Hvide Hus. I januar måned 2010 var jeg på det andet ophold i Washington, dels for direkte på stedet at fortsætte det indstrømningsarbejde, der for alvor var blevet startet op i 2009 og dels for at lave de sidste forberedelser til den fællestur, som fandt sted i maj/juni Vi var 15, der drog af sted i maj måned 2010, og gennem 11 dage opholdt vi os i USA s smukke, grønne hovedstad under en åndelig bevågenhed, der - selvom vi naturligvis i de første dage var prægede af et krævende indre arbejde med at skabe gennembrud gennem tungere vibrerende bevidsthedslag gjorde vor opgave og tur uendeligt smuk og glædesfyldt. De sidste dage i Washington var fyldt af den glæde, opløftelse, healende liv og skønhed, som vi var blevet lovet i inspirationen lige før gennembruddet for gralen i Det Hvide Hus kom under en tjeneste i parken lige over for huset. Det blev en stor og meget inspirerende rejse, som vi vist alle stadigvæk glæder os over også over kærlighedsbåndet mellem vore hjertecentre og den amerikanske folkesjæl som blev så levende, at vi på trods af, at vi var flere tusinde kilometer fra vore hjemlande oplevede USA som et andet kendt, elsket hjem. I marts 2011 var jeg atter alene i Washington for at fortsætte det indre arbejde direkte på stedet, og i 2012 var vi en gruppe hyrder, der for anden gang opholdt os i Washington med indre arbejde under en fællestur, der var ligeså glædesfyldt, meningsfuld og opløftende som den første fællestur i Efter opholdet rejste Bente Drikakisi og jeg til Californiens vigtigste indstrømningsfokus, bjergmassivet Mount Shasta, og i november måned var Bente og jeg atter i Washington D.C. under valgkampen, der som bekendt gav et genvalg for Obama. I september måned i år er Bente og jeg atter i Washington og herefter mødes vi med 6 øvrige hyrder i San Francisco til 4 dages indre arbejde, hvorefter vi efterfølgende drager til Mount Shasta til 7 dages indre arbejde. Side 2\n3 Siden november 2012 har det indre råd gentagne gange anbefalet, at Assisi Missions maj-rejse i 2014 atter går til Washington, og denne anbefaling har jeg valgt at lytte til med denne invitation. Det er en stor og meget krævende opgave, som Barack Obama har påtaget sig. De første ca. 1½ år af hans embedsperiode betød gennemførelse af betydelige lovgivningsinitiativer, bl.a. store økonomiske hjælpepakker for at dæmme op for den økonomiske krise, sundhedsreformen og Wall Street reformen, men de efterfølgende år har været langt mere vanskelige politisk set som følge af, at det demokratiske parti mistede flertallet i Repræsentanternes Hus ved Midtvejsvalget i november 2010, og efter valget i november 2012 er der forsat republikansk flertal i Huset, der blokerer for de reformer, som Obama og det demokratiske parti kæmper for. Friktionen mellem fornyelse og konservatisme er blevet endnu mere intens, og de konservative kræfters pres i forhold til lysets arbejde med at løfte bevidstheden i den amerikanske befolkning er tiltaget. Der hersker ingen tvivl om, at Obama, hans stab og alle fornyede kræfter i USA har brug for så intens og vedholdende en indre støtte som overhovedet muligt, og denne gives naturligvis dybest, når vi er fysisk til stede ved Det Hvide Hus og står til rådighed for det indre arbejde. Desuden er 2014 atter et valgår Midtvejsvalget hvor alle medlemmer af Repræsentanternes Hus er på valg samt 1/3 af Senatets medlemmer. Barack Obama under the State of the Union Address i februar 2010 Selvom den politiske situation kan synes meget fastlåst, og mange er skuffede over, at Obama ikke har kunnet gennemføre mere, er der tydeligvis en udvikling i gang i USA, der sker uden om Kongressen, og som udtrykker den bevidsthed i befolkningen, der er under højnelse. Politisk bruger Obama nu i højere grad sine betydelige beføjelser til at hjælpe reformer på vej via Executive Orders uden om Kongressen, i den senere tid især omkring våbenstramninger og energi-reduktioner. Og i to nylige sager har Højesteret kendt diskriminationen af homoseksuelle for forfatningsstridig, og atter Side 3\n4 tilladt homoseksuelle at gifte sig, ligesom de økonomisk sidestilles med heteroseksuelle ægteskaber. Det går fremad i det land, der har så stor betydning for hele Verdenssamfundet. Vort arbejde i Washington går naturligvis ikke kun til USA, men er et bidrag til et endnu større og mere globalt arbejde for Gudsriget. I takt med at den kollektive bevidsthed i USA højnes, kan landet spille en mere fornyende og positiv rolle som en af de mest betydningsfulde nationer på jorden, der har en særlig pioner-opgave med bl.a. i en befolkning, der består af alle menneskehedens racer, religioner og kulturer, at manifestere et broder-/søsterskab, der hviler på idealerne om lighed, frihed og solidaritet, og som kan tjene som ideal for andre lande. Der er derfor løbende brug for intensiveret indstrømningshjælp til gralen i Det Hvide Hus til styrkelse af fornyelsens impuls under Obama, ligesom det naturligvis også er gavnligt at styrke de øvrige indstrømningsfoki i Washington, især US Capitol og de smukke indstrømningsfoki ved Potomac River, nemlig Jefferson Memorial, Roosevelt Memorial, Lincoln Memorial og det nye Martin Luther King Memorial. Også det indre arbejde med at udvide gralen i Det Hvide Hus, således at den forbindes med indstrømningssteder uden for hovedstaden, prioriteres nu højt af det indre råd, og på vor rejse i 2014 vil vi på heldagsudflugter til Virginia besøge og intensivere det uendeligt smukke indstrømningssted i Williamsburg og den healende naturgral på Mount Vernon (om Williamsburg og Mount Vernon se det vedhæftede foreløbige program). Lys- og gralsrejsen 2014 til Washington ASSISI MISSION indbyder således nu medlemmer af foreningen, der er fortrolig med/trænet i meditativt indre arbejde, på en lysrejse til Washington i tiden: Udrejse: Mandag, d. 5. maj overnatninger på klosteret Franciscan Sisters of the Atonement Hjemrejse fredag, d. 15. maj 2014 Budgettet for opholdet i USA ligger for 10 deltagere på ca. DKK 9.600/NOK , og indbefatter (med forbehold for kurssvingninger): Kursusgebyr til Assisi Mission (Euro 380 = DKK 2.900/NOK 3.200) Overnatning 10 nætter på klosteret i Washington i enkeltværelse inkl. veltillavet og rigelig morgenmad USD x veltillavet og rigelig aftensmad på klosteret USD x veltillavet og rigelig frokost/lunsj på klosteret USD 24 Transport fra lufthavn til klosteret retur SKØN USD 80 Heldagsudflugt til Williamsburg, transport SKØN USD 85 Heldagsudflut til Mount Vernon, transport SKØN USD 50 Byrundtur med charmerende trolleys samt metrokort med USD 10 SKØN USD 50 Side 4\n5 Indgang Williamsburg USD 50 (2013 priser) Indgang Mount Vernon USD 20 (2013 priser) Læg mærke til, at nogle af udgiftsposterne er skønnede, og at endelig pris først kendes, når deltagerantal er klart og endelig bestilling af bus m.v. er foretaget. Sandsynligheden er, at det ikke bliver dyrere end angivet. Hertil kommer frokost de fleste dage (USD 7-10 for en god frokost), idet vi af de smilende søstre får serveret velsmagende og rigelig morgen- og aftensmad på klosteret (mulighed for vegetarret) inkl. frugt og kaffe/the/saft/vand. Endvidere kommer sygeforsikring under rejsen (EU sygesikring dækker ikke i USA), sygdomsafbestillingsforsikring samt lommepenge. Ved priserne ovenfor er dollarkursen omregnet som USD 100 = DKK 600, men det er naturligvis ikke til at vide, hvad den ligger på næste år i maj måned. Lige nu er kursen lidt lavere, nemlig USD 100 = DKK 595. FLY MED SAS DIREKTE KØBENHAVN-WASHINGTON RETUR Til priserne ovenfor kommer flyrejse fra Skandinavien til Washington. Da grupperejse bliver for dyr, bestiller du selv fly, når du har fået ok på tilmeldingen fra mig med oplysninger om sygdomsafbestillingsforsikring, som skal være tegnet inden flybilletten købes. For at gruppen ankommer samlet til videre transport i USA benytter vi den direkte forbindelse med SAS mellem København og Washington retur. I juli 2013 ligger prisen på DKK ved direkte køb på SAS s hjemmeside. Klosteret Washington Retreat House Min ordens stille og smukke kloster er beliggende i udkanten af Washington i et meget smukt, fredeligt, frodigt, kuperet naturområde omgivet af kirker og klostre, bl.a. ligger USA s meget smukke katolske nationalkirke dedikeret til Maria, the Shrine og the Immaculate Conception lige i nærheden. Vi bor derfor i de smukkeste og fredeligste omgivelser, vi kan tænke os med stor stilhed og dyb hjælp til healing i de smukke Mariavibrationer, som klosteret og området er velsignet med. Selvom vi bor i landlige omgivelser, har vi let adgang til Washingtons smukke centrum, idet en metro-station ligger blot et kvarters spadseretur fra klosteret, og dermed kan vi på ca. ½ time være inde i centrum. Alle deltagere i de to tidligere fællesrejser var meget begejstrede over at bo så unikt omgivet af de søde, smilende søstre. Indkvarteringen sker i enkeltværelse med et badeværelse, der deles med en anden deltager (badeværelset ligger mellem de to værelser og ikke på gangen). Klosterets meget smukke fællesfaciliteter som spisesal, opholdsstuer, bibliotek, kapel og store park står til gruppens rådighed, og vi vil blive forkælet af søstrene, der ser frem til at modtage os igen. Side 5\n6 Jeg har udarbejdet et foreløbigt program for de 10 dage i Washington (se vedhæftede), der foruden det fælles indre arbejde og samvær også giver mulighed for egen fordybelse, healing og afslapning i USA s smukke hovedstad, på klosteret og i naturen. Hovedbygningen til klosteret i Washington i maj 2010 Forudsætninger Da en sådan lysrejse samtidigt med, at den er dybt meningsfyldt, inspirerende og opløftende - er ganske krævende for personligheden og de indre legemer, er det optimalt, at du er fortrolig med meditativt indre tjenestearbejde samt har et ønske om at lade personlighedens ønsker og behov træde mest muligt i baggrunden i en overgivelse til den opgave, som vi er betroet. Er der tvivl, stiller jeg gerne ind i det indre råd for dettes anbefalinger. Endvidere er det naturligvis en fordel, at du er fortrolig med the Spirit of Assisi, idet vi bærer Assisis ånd med os i vore hjerter og indre legemer til vore brødre og søstre i USA, ligesom en del af vor indre opgave er at berige gralen omkring Det Hvide Hus med the Spirit of Assisi. Således er medlemskab af ASSISI MISSION samt som udgangspunkt forudgående deltagelse i minimum et af ASSISI MISSION s kurser i Assisi eller en lysrejse en forudsætning. Fra de indre verdener vil der blive opbygget en særlig gral omkring os, hvori der vil være stor åndelig hjælp til hver enkelt, og via denne gral vil vi som gruppe blive koblet dybt ind i den forløsende gralskærlighed. Dermed vil vi på stadigt dybere måder kunne forbinde os med Kristus, Maria og de indre inspiratorer med hjælp til den opgave, vi hver især har. Vi kan forvente meget stor åndelig bevågenhed på en rejse, der foruden det indre arbejde også vil være præget af stor overgivelse, megen glæde, dedikation og dyb mening. Side 6\n7 Jeg står som hovedansvarlig/hovedfokusholder i forhold til det indre råd bag denne opgave i USA, står for den praktiske tilrettelæggelse af lysrejsen og det fælles program, der foruden vore ture, tjenester, meditationer, indtuninger, indlæg, sharings og healinger også vil rumme god mulighed for egen fordybelse og afslapning i en by og et land, der vil være præget af forsommer under vort ophold. Washington er officielt kåret som verdens mest grønne hovedstad ikke en avenue, boulevard eller mindre vej er uden træer, og der er grønne arealer og parker snart sagt overalt. Jeg selv glæder mig da også til igen at opleve byen i forsommerens pragt af udsprungne træer, buske og blomster. Jefferson Memorial set fra Roosevelt Memorial i foråret med blomstrende kirsebærtræer Tilmelding Du tilmelder dig ved at ringe, skrive eller sende mig en med følgende oplysninger: 1) Fulde navn, som det står angivet i dit pas 2) Fødselsdato og fødested, som det står angivet i dit pas 3) Pasnummer samt statsborgerskab 4) , adresse og telefon, også mobil Ved tilmelding modtager du en mail fra mig indeholdende et tilmeldingsbrev med mange praktiske oplysninger om fly, betaling, pas, visum, sygeforsikring og sygdomsafbudsforsikring. Side 7\n8 For billigst mulige flybilletter er det tilrådeligt med tilmelding snarest muligt og gerne senest 15. november Allerseneste tilmeldingsfrist er 15. februar 2014 (eller evt. så længe der er plads. Jeg råder p.t. over 15 værelser på klosteret), men læg mærke til, at flybilletterne sandsynligvis vil være dyrere på dette tidspunkt. For at mærke, om du føler dig kaldet til denne opgave, kan du evt. læse eller genlæse de numre af ASSISI-NYT, der har et særligt fokus på USA og præsident Obama. De ligger alle på hjemmesiden (menupunkterne Nyhedsbreve og Arkiv ) og kan også åbnes via følgende link: ASSISI-NYT for april 2009, der beskriver opgaven i marts 2009: ASSISI-NYT for august 2009 om fornyelsens impuls under Barack Obama: ASSISI-NYT for februar 2010, der beskriver opgaven i Washington D.C. i januar/februar måned ASSISI-NYT for november 2012, der beskriver opgaven i Washington D.C. og Virginia under valgkampen i I perioden fra januar 2009 har jeg modtaget mange inspirationer om USA og de store muligheder for et kollektivt bevidsthedsløft, der er åbnet en dør for efter valget af Obama. Et lille udpluk af disse inspirationer gengives nedenfor: Januar 2009 (før første rejse): Jeg ser gralen omkring Det Hvide Hus som den altafgørende opgave. Jo mere intens denne bliver, jo mere vil alle former for modkræfter bare prelle af. Det er o gså en gral, som Obama personligt bærer rundt omkring sig, og som giver den fornødne beskyttelse. Alle os, der er esoterisk indstillede og orienterede, vil blive overraskede over, hvor virkningsfuld denne gral bliver hvor stor en støtte den bliver til, at han med sin stab kan realisere mange af de fornyelser, som han stimuleres til indefra - fra en kilde af umådelig visdom, klarhed og favnende kærlighed. Det er en umådeligt vis kilde, som han er koblet ind i. Han vil kunne se alle de komplicerede problemstillinger og sammenhænge i et meget højere perspektiv. Vi vil blive overraskede over at se, at forandringer kan gennemføres. Det vil give en masse håb til mennesker over hele jorden, til regeringer over hele jorden til, at fornyelsens impuls nu er så stærk på jorden, at også forandringer i deres område kan ske i en fart, som vi aldrig tidligere har oplevet i historien. Det bliver vist, hvordan fornyelsens bølge, som virkeligt tog fat, da Obama blev valgt som præsident, vil skylle ind over område efter område på jorden. Det vises, at det på kort sigt vil skabe mere lidelse. Det kan virke som om, at der pludselig også på grund af Side 8\n9 den økonomiske krise er mere lidelse på jorden, men den vil blive forvandlet hurtigere end nogensinde før. Til alle lysets og håbets medarbejdere, fornyelsens indre tjenere: Fat mod. Stå sammen. Det er hurtigere end nogensinde, at forandringer kan ske forandringer mod et Verdenssamfund præget af lighed, frihed, af broder-/søsterskab og solidaritet. Mærk vor glæde over dette mirakel. Det vil blive oplevet som en form for mirakel, når vi ser på det i historiens perspektiv når det er blevet til historie. Fat mod, hav tillid til, at nu kommer menneskehedens og jordens helliggørelse som en mirakuløst hurtig realitet. Nu skabes det samfund, som så mange længes efter. Nu begynder kimen for alvor at folde sig ud. Der vises den enorme glæde, der er i Gudsriget, og hvordan der flyder strømme, der giver håb, fortrøstning, gå-på-mod, der støtter alle de højere idealer. Det vises, at det er strømme i mange forskellige farver. Fra en høj kilde af uendelig visdom og kærlighed flyder der strømme i alle farver til jorden og til menneskeheden. Potentiale i menneske efter menneske folder sig ud. Tusinder af nye tjenere kaldes. Menneskehedens første indvielse slår igennem, og vibrationen bliver så stærk på jorden, at intet kan modstå den. Lidelsesbølge efter lidelsesbølge gennem år forvandles i større og større områder på Jorden. Maj 2009: Det vises, at der er flere af os, der har påtaget os en opgave med at stå omkring Obama og støtte denne tids største fornyer på det politiske niveau, når han trådte frem. Det er en cirkel af mennesker. Det er nogle af os fra Assisi Mission og så er der også andre disciple, som står omkring Obama, og som hjælper til, at han kan stå som denne store fornyer som den store idealist, der også har megen realisme indbygget via sine mange erfaringsdannelser. Netop hans balance mellem høje idealer og realisme gør, at han er unik i rollen som fornyer af det amerikanske samfund som fornyer af hele den politiske scene hele det politiske samfundsbillede. Det varer ikke så længe, før det går op for flere og flere i Verdenssamfundet både høj og lav at det er noget epokegørende, der er sket med, at Obama er trådt frem. Det er virkeligt den begyndende manifestering af, at det politiske liv frigøres fra vanetænkning og konservatisme for egeninteresser for magtkampe, der giver sig til udtryk i voldsomme splittelser og blokpolitik. De møder, som Obama allerede nu har afholdt både med forskellige ledelsespersoner og organisationer i USA men også på hans rundrejser udenlands, viser hvordan han bryder med den tidligere måde at samarbejde på et samarbejde, der ofte var et direkte modarbejde og en pleje af særinteresser. Han har allerede nu vist, hvordan han står som en, der forbinder modstridende interesser en, der står midt imellem at række hånden ud til alle sider, mens han i denne store klarhedens, skabende strøm, skaber resultater og kommer med løsningsforslag, der bryder igennem og begynder at manifestere ganske langsomt en ny vej i politik. Flere og flere af de store ledere rundt omkring i verden opdager, hvor epokegørende det er med Obama, og det vil vise sig, når han snart igen tager til Europa til sommer. Han vil igen vise et lederskab, der ligger langt højere der er langt mere idealistisk der er langt mere samlende for Verdenssamfundet styrkende for Verdenssamfundet til at løse de Side 9\n10 mange store problemer. Han vil igen vise en enestående evne til at skabe resultater, der peger frem ad med store fremskridt i menneskehedens udvikling og udviklingen af civilisationen og jorden. Solgralen i Det Hvide Hus, som nu er skabt, skal forstærkes og intensiveres gennem de næste år. En meget kraftigt vibrerende gylden Kristusgral. Det vises, at der er meget stor glæde i den indre ashram Den Gyldne Ashram over, at det gik så godt med at skabe den gyldne gral i Det Hvide Hus, fordi netop denne nu er så stærkt vibrerende. Det strømmer op med opstandelsesild. Det, som Obama står for, er det vigtigste nybrud i det politiske liv et nybrud der kan skabe så hurtig en vækst i den menneskelige bevidsthed, at jordens broder-/søsterskab fremmes på meget dyb måde i de næste i hvert fald 8 år, hvor Obama står som USA s store fornyende præsident tro mod Lincoln, tro mod Franklin D. Roosevelt, tro mod den første, George Washington, står han som den store idealist, den store discipel, der kan skabe så tilbundsgående fornyelser, at vi ikke vil kende Verdenssamfundet om 8 år. Dette må vi gerne være bevidste om. Afsluttende inspiration efter vor fællesrejse i juni 2010: Gralen i Det Hvide Hus vises. Det vises, at hele Finansministeriet, Eisenhower-bygningen og Lafayette-parken nu ligger indenfor gralen, og at den går helt ned til Washingtonmonumentet. Den er blevet betydeligt større. Den er meget stærkt vibrerende. Der vises igen opstandelsesilden som et kæmpemæssigt gyldent springvand. Der vises kontakten til jordens hjertecenter. Den lysvej, som er mellem gralen og jordens hjertecenter, er blevet betydeligt udvidet, og det betyder at det er væsentligt lettere at styrke gralen og gøre den større med opstandelsesilden i den kommende tid. Det vises også, hvordan offerilden brænder rundt i hele gralen. Det giver en optimal beskyttelse af Obama og administrationens arbejde i fornyelsen af USA. Næste trin bliver, at gralen styrkes så betydeligt, at den så småt kan begynde at trække mørket ind til forvandling. Derfor har den stadigvæk høj prioritet, og vi må gerne fortsætte med at dedikere søndagens tjeneste til gralen i Det Hvide Hus. Den skal gøres både større og mere intenst vibrerende, før end den kan begynde at virke som en forvandlingsgral. Lige nu er den en gavnlig og vigtig beskyttelse af Obamas arbejde, og den er en væsentlig hjælp for hele administrationen til at stå i den store friktion med idealer, klar tænkning, entusiasme og glæde. Det vises også, at alle de mennesker, som kommer ind i Det Hvide Hus, bl.a. statsoverhoveder, ledere af alle områder af samfundslivet, næres af gralen, og hvordan de dermed gives intens støtte til deres fornyelsesopgaver rundt omkring. Det går efter planen. I den næste tid vil den ekspandere yderligere. Den er allerede nu den stærkeste Solkristusgral i USA. Der vises et billede, som jeg har set før: USA fra oven, og jeg vises hvordan gralen i Det Hvide Hus ligesom udsender bølger af lys, bølger af forvandling, bølger af nyt liv. Disse lysbølger fra gralen i Det Hvide Hus bredes udover hele USA. Det vises, som om det begynder at give ekko udover hele USA, og hvordan Side 10\n11 andre indstrømningssteder kommer i samklang med gralen i Det Hvide Hus. Det vises, at den er det centrum, som øvrige indstrømningsfoki retter sig ind efter. Den vises som et fyrtårn, som sender sine bølger af lys ud, og som de øvrige indstrømmingsfoki retter sig ind efter. Det vil fra nu af være meget lettere for det indre råd at stimulere arbejdet med at ekspandere gralen. Alle i gruppen har i det indre dedikeret sig så dybt, at en gammel aftale om særlig hjælp til vor kære discipel Obama nu folder sig ud for alle i gruppen. Derfor står også Obama styrket i sin opgave, efter at vi 15 har været her. Han er trænet til en så stor og vanskelig opgave, men har behov for meget indre støtte. Det er en enorm fornyelsesbølge han står i spidsen for. En bølge af fornyelse, som møder intens modstand. Det anbefales, at når Obama kommer ind i vore tanker, så bedes vi sende denne bekræftelse af sted: Vi er med dig. Vi står med lys og beder for dig. US Captiol: Der vises forbindelsen til Det Hvide Hus, og det vises, at gralen i Det Hvide Hus er begyndt at flyde over og via lyssporet at strømme til US Capitol. Denne stimulering af US Capitol vil blive intensiveret, når det er brug for det, således at de lysende politikere kan stå stærkere i den store friktion, de er i. Lincoln Memorial: Der vises dette smukke hjertested, et helligt sted, som vækker hjerterne for den favnende, medfølende kærlighed - som kan påvirke hjerterne til åbning mod fredens, enhedens og medfølelsens univers. Det er et sted, der hjælper til at fremme jordens broder/-søsterskab og forståelsen af enheden at vi alle er ét. Ind i Lincoln Memorial går den medfølende Kristusstrøm. Ind i Det Hvide Hus går en meget gylden ekspansiv Kristusstrøm, og ind i US Capitol går en strøm, der er mere hvidlig. Lincoln Memorial vises som en form for hjertecenter i denne triangel, et hjertecenter som vækker medfølelse. Arlington-Kirkegården (USA s National-kirkegård med de 3 Kennedy-brødres gravsted): Det vises, at trianglen er under udvidelse til, at området mellem Lincoln Memorial og Arlington lyser. Også dette arbejde fortsætter i den kommende tid. Mount Vernon vises som et meget stærkt naturhealingssted. En stor naturgral. Den hjælper mennesker til at blive forfriskede og healede og så giver den hjælp til eftertanke, eftertanke om USA s historie og rolle, hvor de høje idealer stadigvæk ikke er manifesterede. Enhver generation er kommet lidt længere med at skabe det USA, der lyser som en bannerfører for menneskehedens evolution. Mount Vernon hjælper til refleksion og eftertanke. En vigtig refleksion og eftertanke i et amerikansk samfund, som er præget af mange yngre sjæle. Afsluttende inspiration efter vor fællesrejse i maj 2012 Opstandelses-, Solkristusgralen i Det Hvide Hus vises. Den er enormt kraftfuld. Det er USA s mest kraftfulde forvandlingsgral, opstandelsesgral, Solkristusgral. Det er en gral, der indeholder så meget af Kristi brændende kærlighed, af den gyldne ild meget dybe frekvenser af denne at der sker forvandling af de tunge bevidsthedslag, der trækkes ind. Den arbejder dermed ligesom Assisi-gralen som en kopi af Assisi-gralen altså en Side 11\n12 gral, der forvandler mørket, samtidigt med, at gralen i Det Hvide Hus indeholder de særlige strømme, der hører til den amerikanske folkesjæl. Det vises, hvordan gralen i Det Hvide Hus er ekspanderet til US Capitol, og hvordan der løber ild ad lysvejen til Lincoln Memorial, således at disse to indstrømningsfoki i højere grad bliver søjler, der kan bære trianglen. Som det ses af inspirationerne er der løbende sket fremskridt i det guddommelige samarbejde, og nu kaldes vi til atter at drage til Washington for at intensivere det indre arbejde, der har så stor betydning for, at bevidsthedsudviklingen kan fremmes med mindst mulig lidelse. Kærlige hilsner Bente Washington med US Capitol i centrum af billedet. Bag kongresbygningen ligger den langstrakte park the Mall, som går helt ned til Lincoln Memorial I forgrunden til højre USA s magtfulde Højesteret ASSISI MISSION - c/o Bente Wolf - Via Fortini 7 - I Assisi (PG) - Italy tel web: Side 12\nASSISI MISSION LYS- OG GRALSREJSE TIL WASHINGTON d. 1. til 11. MAJ 2012\nASSISI MISSION LYS- OG GRALSREJSE TIL WASHINGTON d. 1. til 11. MAJ 2012 Det Hvide Hus set fra nordsiden i forsommeren Juli 2011 og februar 2012 Kære medlemmer af ASSISI MISSION. Som en opfølgning på vor\nASSISI-NYT Fornyelsens impuls under Barack Obama\nASSISI-NYT Fornyelsens impuls under Barack Obama Det Hvide Hus, Washington D.C., set fra sydsiden August 2009 Kære Assisi-venner. Her i den solrige og varme august måned i Assisi har jeg sat mig ved computeren\nASSISI MISSION LYSREJSE TIL MOUNT SHASTA\nASSISI MISSION LYSREJSE TIL MOUNT SHASTA og SAN FRANCISCO, USA Tirsdag, d. 7. juni til søndag d. 19. juni 2016 (hjemkomst i Skandinavien mandag d. 20. juni). Mount Shasta under Assisi Missions grupperejse\nASSISI MISSION Invitation til lys- og gralsrejse: Med the Sprit of Assisi til Malta d. 6. til 16. maj 2013\nASSISI MISSION Invitation til lys- og gralsrejse: Med the Sprit of Assisi til Malta d. 6. til 16. maj 2013 Kære medlemmer af Assisi Mission. Valletta, Maltas hovedstad, med Grand Harbour 2013 byder på\nASSISI MISSION LYSREJSE TIL ENGLAND, LONDON OG GLASTONBURY Tirsdag d. 23. august til fredag d. 2. september 2016\nASSISI MISSION LYSREJSE TIL ENGLAND, LONDON OG GLASTONBURY Tirsdag d. 23. august til fredag d. 2. september 2016 Kære medlemmer af Assisi Mission. Stonehenge Efter Lillian Jacobsens og min forberedende\nINVITATION Hyrdesamling i Assisi over 14 dage Onsdag, d. 5. september til onsdag, d. 19. september 2018\nINVITATION Hyrdesamling i Assisi over 14 dage Onsdag, d. 5. september til onsdag, d. 19. september 2018 Kære medhyrder. Frans grav i Basilica di San Francesco Assisi, d. 8. december 2017 Efter succesen\nMed Gud i Assisi 1. Af Bente Wolf\nMed Gud i Assisi 1 Foto Fr. Max Mizzi Japansk Buddhistgruppe til middag på Sacro Convento under interreligiøst møde i oktober 2002 Af Bente Wolf Denne artikel er et forsøg på at beskrive en udviklingsvej\nASSISI MISSION Invitation til lys- og gralsrejse: Med the Spirit of Assisi til Malta d. 24. april til 3. maj 2018\nASSISI MISSION Invitation til lys- og gralsrejse: Med the Spirit of Assisi til Malta d. 24. april til 3. maj 2018 Kære medlemmer af Assisi Mission. Valletta, Maltas hovedstad, med Grand Harbour. Som en\nASSISI-NYT - MARTS 2006\nASSISI-NYT - MARTS 2006 Pater Mizzi og Swami Chidananda i Delhi i 1994 som deltagere i det interreligiøse møde International Conference on the Unity of the Human Family, hvor 150.000 mennesker deltog i\nASSISI MISSION LYS- OG GRALSREJSE TIL MARIAS POLEN I fodsporene på Maximilian Kolbe 6. SEPTEMBER - 16. SEPTEMBER 2014\nASSISI MISSION LYS- OG GRALSREJSE TIL MARIAS POLEN I fodsporene på Maximilian Kolbe 6. SEPTEMBER - 16. SEPTEMBER 2014 Kære medlemmer af ASSISI MISSION. Maleri af Maria i basilikaen på Niepokalanow Teksten\nASSISI-NYT 6. september 2011 Om Barack Obama, 10 års dagen for terrorangrebene i USA, Lysrejse til Washington i 2012 og Lysrejsen Italien Rundt\nASSISI-NYT 6. september 2011 Om Barack Obama, 10 års dagen for terrorangrebene i USA, Lysrejse til Washington i 2012 og Lysrejsen Italien Rundt Mindeparken 9/11 i New York på stedet, hvor de to tvillingetårne\nASSISI MISSION LYSREJSE TIL ISRAEL I FODSPORENE PÅ JESUS 14. APRIL - 24. APRIL 2015\nASSISI MISSION LYSREJSE TIL ISRAEL I FODSPORENE PÅ JESUS 14. APRIL - 24. APRIL 2015 Udsigt til Jerusalem fra Dominus Flevit Kapellet på Oliebjerget i marts 2014 Kære medlemmer af ASSISI MISSION. I marts/april\nDe Tre Grale. Lucindra ~ 1 ~\nDe Tre Grale Lucindra ~ 1 ~ Forsidebillede: Foto taget af Lucindra Fotos fra Assisi, Iona & Israel taget af Lucindra Udgivelser: Tvillingesjæl Indvielsens Port - Vejen til den 3. Indvielse Lysets Kvinder\nPave Frans er en Jesus Kristus-centreret mand, der læser i Bibelen hver dag. Luis Palau, præst og evangelist 2\nHan er sky, reserveret og fåmælt og har aldrig været karrierebevidst. Men det er netop de karaktertræk, der betragtes som hans største fortrin. Han lever spartansk og enkelt, samtidig med at han er dybt\nASSISI-NYT JUL OG NYTÅR 2008\nASSISI-NYT JUL OG NYTÅR 2008 Kæreste Assisi-venner. Fødslen af Jesus freske af Giotto i Basilica di San Francesco, Assisi I det flotteste vintervejr med sol, klar blå himmel og sne på toppen af Monte Subasio\nASSISI-NYT APRIL 2009\nASSISI-NYT APRIL 2009 Kæreste Assisi-venner. Med the Spirit of Assisi til USA - Det Hvide Hus set fra Pennsylvania Avenue d. 9. marts 2009 Her i de allerførste dage i april måned, hvor jeg påbegynder dette\nGOA / UGE 7 / 2014. Læs hele programmet\nGOA / UGE 7 / 2014 Læs hele programmet Velkommen til et magisk Yogaretreat med Yogamood & Mette Ernst i Indien, hvor du har mulighed for at lade op med sol og varme, og fordybe dig i yogaens univers en\nASSISI-NYT november 2012 USA-rejse under valgkampen i 2012\nASSISI-NYT november 2012 USA-rejse under valgkampen i 2012 Mit yndlingsfoto af Det Hvide Hus taget i maj 2012. Kære Assisi-venner. Allerede i foråret 2012 modtog jeg inspirationer fra det indre råd bag\nDEN HØJESTE OG EFFEKTIVE METODE\nDEN HØJESTE OG EFFEKTIVE METODE FRA MANDAG TIL LØRDAG varer teknikken 20 minutter og Søndag varer den 30 minutter, Teknikken starter kl 05, 08, 11, 14, 17, 20, 23, 02. NB: Dette er de danske tider. Forberedelser\nTvillingesjæl. Lucindra. ~ 1 ~\nTvillingesjæl Lucindra. ~ 1 ~ Forsidefoto: taget af Lucindra Udgivet 1. gang i juni 2014 Udgivelser: De Tre Grale Indvielsens Port - Vejen til den 3. indvielse Lysets Kvinder Guddommelig Moderenergi Gralskongen\nSpirit of Flower Inviterer\nSpirit of Flower Inviterer Lørdag den 14. og søndag den 15. april 2012 WILD EARTH ESSENCES Daniel Maple Lær at lave dyreessenser Daniel Maples forbindelse til dyrene er virkelig magisk, og denne weekend\nASSISI-NYT JUL OG NYTÅR 2012\nASSISI-NYT JUL OG NYTÅR 2012 Kære Assisi-venner. Maria i Basilica di San Francesco på hendes d. 8. december 2012 Som centrum i fejringen er hun placeret ved højalteret I en gruppe af 9 kvinder fra Danmark\nASSISI NYT februar 2010 Særnummer om turen med The Spirit of Assisi til Washington 24. januar til 4. februar 2010\nASSISI NYT februar 2010 Særnummer om turen med The Spirit of Assisi til Washington 24. januar til 4. februar 2010 Pennsylvania Avenue d. 25. januar 2010 - Det Hvide Hus skimtes i parken bag træerne Kære\nOpstandelse. v/ Asger Lorentsen\nOpstandelse v/ Asger Lorentsen Jorden går nu ind i et vist niveau af opstandelse, og dermed gives menneskeheden en stor mulighed for at hæves i vibration. Denne mulighed har i mange åndelige grupper ligeledes\nP r o g r a m. August 2009 - Januar 2010. Teosofisk Fellowship København. Teosofisk Fellowship København\nTeosofisk Fellowship København P r o g r a m August 2009 - Januar 2010 Teosofisk Fellowship København Sankt Peders Stræde 27B, 3. sal, 1453 København K www.teosofiskfellowship.dk En kort introduktion til\nIndvielsens Port. Vejen til den 3. Indvielse. Lucindra ~ 1 ~\nIndvielsens Port Vejen til den 3. Indvielse Lucindra ~ 1 ~ Forsidebillede: Foto taget af Lucindra Udgivet september 2014. Hjemmeside: www.lucindra.dk Andre e-bøger af Lucindra: De Tre Grale - en spirituel


Vi tog topmodellen Sang Woo Kim med ind og se Derek Zoolanders tilbagevenden til det store lærred, og fik en snak om det hektiske liv i virkelighedens modebranche.\naf Amelia Dimoldenberg\nSang Woo Kim (model #2 fra højre side) i en reklame for United Colors of Benetton.\nI torsdags havde den længe ventede Zoolander 2 premiere i de danske biografer. Filmen er lige så langt ude som den første, og byder også på næsten præcis samme rolleliste, dog med tilføjelsen af Kristen Wiig og Penélope Cruz. Men den her gang ser de alle sammen 15 år ældre ud, og har lært at bruge en selfie-stick.\nSom den originiale Zoolander tager to'eren også pis på modeindustrien. Men filmen har allerede mødt bred kritik for både at invitere folk fra industrien til at medvirke i filmen, og for bare ikke at være særlig sjov. Zoolander fik massiv succes, fordi den var lavet af personer udefra, der latterliggjorde modebranchen - en gruppe mennesker, der tager sig selv ekstremt seriøst. Men i denne omgang er den i høj grad afhængig af cameos fra nogle af de største navne fra selv samme branche. Er det så overhovedet muligt for Zoolander 2 at fungere som god satire, når filmen ligger i ske med den branche, den skal udstille?\nDet er et stort spørgsmål, der kun kan besvares af nogen, der har førstehåndsviden om industrien, så vi besluttede os for at tage herremodellen Sang Woo Kim med ind og se Zoolander 2 i håb om at han ville kunne hjælpe. Sang, der er født i Seoul og bor i London, har optrådt i kampagner for DKNY, Dolce & Gabbana, Armani og Diesel, så han har helt klart erfaring med at leve af at se godt ud.\nTraileren for 'Zoolander 2'\nVICE: Hvad synes du umiddelbart om filmen?\nSang Woo Kim: Det er det mest grinagtige, jeg nogensinde har set. Det fantastiske er, at det er lykkedes for Ben Stiller at manipulere folk, der er virkelig berømte i modeverdenen, til at være med i filmen.\nHvad mener du generelt om modeverdenens forhold til kendisser?\nStørstedelen af dem, der arbejder med mode, vil bare gerne være kendte. Jeg så det lidt som et tegn på desperation fra de modefolk, der valgte at medvirke i filmen; et forsøg på at opnå en eller anden form for status som kendis. Men jeg tror også, der må være mange folk i branchen, der er blevet spurgt og har sagt nej til en rolle i filmen. Jeg vil skyde på, at Cara Delevingnes managere ikke lod hende være med i filmen. Cara tager sine skuespiller-ambitioner virkelig seriøst, og det er da bare godt for hende.\nHvordan adskiller du dig fra Derek Zoolander?\nSelvom jeg gør mit job som model, og det er gået ret godt for mig, er det her ikke en karriere, jeg vil fortsætte med for evigt. Men for Derek og Hansel er modelarbejde deres liv; de er de to største modeller nogensinde, og hugger alle kvindernes jobs. Så på den måde tager filmen virkelig pis, fordi der simpelthen ikke findes nogen Derek eller Hansel i virkelighedens modeverden. En mand ville aldrig kunne nå til det niveau. Og så er action-delene af filmen fuldstændig utænkelige.\nSå modelarbejde er bare et trin på karrierestigen for dig?\nDet er svært, når folk spørger, hvad jeg laver. Jeg siger altid, at jeg er model, men jeg burde i virkeligheden sige kunstner først. Jeg er næsten pinlig over at sige det, fordi jeg ved, alle kender mig som model. Det er det, der er svært, fordi kunst er min passion. Jeg har ikke rigtig gjort noget for at blive model. Jeg har været ekstremt heldig - jeg takker mine forældre for mit udseende, og takker Gud for at jeg er asiat på det rigtige tidspunkt. Forskellighed er en trend nu, og det er derfor, jeg bliver valgt.\nHvordan er det at være model i virkeligheden?\nFilmen er ikke rigtig den bedste reklame for det, jeg laver. Det er ikke altid let at være model. Det sværeste er, når folk begynder at have en helt anden opfattelse af dig, end du selv har. Folk ser dig bare som et ansigt, og det er naturligvis ikke sådan, jeg ser mig selv. Alle mine gamle skolevenner behandler mig helt anderledes. Det var ret udfordrende at være en minoritet på min skole. Det var svært at være ham, der så anderledes ud, og jeg blev mobbet med det. Jeg endte med at tænke meget over mit udseende og mine usikkerheder - noget, de andre børn ikke nødvendigvis brugte så meget tid på. Det betød, at jeg meget hurtigt blev voksen, men det gav mig også selvtillid. Så det er nok det, jeg synes er svært: når der er nogen, der stiller spørgsmålstegn ved, hvem jeg er.\nEr der nogle problemer i modeverdenen, som du synes, filmen godt kunne have prikket mere til?\nJeg tror, filmen gør mere nar af stereotyper end af rigtige problemer i modeindustrien. Hvis de faktisk begyndte at tage fat i de rigtige problemer, ville det have været en mere følsom - og mindre åndssvag - film. Forskellighed er naturligvis et problem, og det vil altid være et problem. Det tog filmen ikke så meget fat i. Som etnisk asiatisk model har jeg altid personligt følt, at jeg stod i en ret heldig situation, i og med jeg kan tale engelsk, og derfor holde forskellige forhold og forbindelser ved lige. Alle andre koreanske eller kinesiske modeller har ret svært ved at lave noget som helst i udlandet, bortset fra catwalk-opvisninger, på grund af visum problemer eller sprogbarrierer. Men brands har stadig ingen undskyldning for ikke at vælge asiatiske modeller.\nSang i en DKNY reklame\nGår dit bureau meget op i at have mange følgere og en markant tilstedeværelse på nettet?\nBrugen af sociale medier var en stor del af filmen. Der bliver klart lagt pres på en som model til at bruge Instagram, fordi det i sidste ende er noget, der genererer penge. Industrien har den holdning til sociale medier, at jo mere man kan få promoveret sit ansigt, jo bedre er det. Som model er der ingen omtale, der er dårlig omtale. For eksempel var den eneste konsekvens af Kate Moss' kokain-skandale, at hun fik flere tilbud om at medvirke i store kampagner. Modeller kan slippe afsted med sådan noget, fordi man ikke bliver set på som rigtige mennesker; man er egentlig bare et produkt, der kan sælges.\nHvad er den vildeste fashion-fest, du har været til?\nFesten for Philipp Plein var i Milano og hele den midterste del af området var en enorm bar. De havde folk med jetpacks, der fløj ud af en swimmingpool. Det var det mest surrealistiske nogensinde. Så optrådte Snoop Dogg i sit eget blå rum med "Drop It Like It's Hot". Det var det vildeste.\nHar du nogensinde følt, at du var i livsfare som model - at du potentielt kunne blive snigmyrdet?\nNej, man må ikke gøre noget, der kan være farligt. Nogle gange må stylister ikke engang klippe folks hår, fordi de skal tale med bureauet først.\nSang i en Armani reklame\nHvad har du lært af at være i modeindustrien?\nJeg har lært meget af de oplevelser, jeg har haft, som jeg ikke ville have lært, hvis jeg var blevet på universitetet. For eksempel har jeg lært om penge. Jeg tjener en del nu, så jeg ved lidt om skatter, og privilegierne der følger med, når man betaler skat. Jeg føler lidt, at modelarbejdet har destilleret mange af de ting, man lærer i sine tyvere, ned til et par år for mig. De folk, jeg har mødt, og de mange rejser, jeg har været på, har givet mig en større forståelse for verden. Og det er jeg meget tanknemmelig for.\nI filmen bliver Mugatu smidt i modefængsel. Synes du, at der burde eksistere et rigtigt 'fashion police'?\nJeg synes, folk burde få røde kort som i fodbold. Hvis modeugen starter, og man har en forfærdelig kollektion, får man gult kort, og hvis det er fuldstændig uhyrligt, får designeren rødt kort, hvilket betyder, at de har karantæne i en sæson. Jeg kunne være dommeren: "Anna Wintour, du har fået et rødt kort, hvilket betyder, at du er dømt til at sidde på bagerste række i to sæsoner."\nLige til sidst: har du nogensinde gået en catwalk færdig, kigget op i himlen og spurgt dig selv, 'Hvem er jeg?'\nJa! Man bliver isoleret i den her verden - modelarbejde er ikke engang et arbejde; det bider sig virkelig fast i en. Der har været masser af gange, hvor jeg har måttet spørge mig selv om, hvad jeg egentlig laver i den her industri. Som model får man konstant at vide, at man er smuk, hvilket får en til at opbygge en illusion om, at man har et godt liv. Jeg er altid til fester med en masse andre slamstive mandlige modeller, og vi tænker nok alle sammen: "Hvad fanden har jeg gang i?"\nTusind tak, Sang.\nLæs mere om fashion og anti-fashion fra VICE her\nEn tabers guide til Copenhagen Fashion Week\nTagged:viceFASHION WEEKMODELWill FerrellZoolanderOwen WilsonZoolander 2ModeVice Bloghanselderek zoolanderSang Woo Kimmodeindustrienfashionbranchenmodelarbejdemandlig modelfashion politimodeugepolitia


Lyt til lydbogen “Romerne - Antikkens supermagt” , af Alt Om Historie på Bookmate\nEfter seks års krig mod de galliske stammer kunne Julius Cæsar i 52 f.Kr. med tilfredshed konstatere, at endnu en af Romerrigets fjender var knægtet. Næsten en million gallere endte som slaver, og Gallien blev gjort til blot endnu en provins i det voksende romerske imperium. Snart strømmede tonsvis af gallisk korn og umådelige skatteindtægter mod hovedstaden, hvis indbyggere nød godt af de lukrative goder fra provinserne. Alt var forandret, siden forbrydere på flugt havde grundlagt Rom næsten fem århundreder tidligere. Den lille by på de syv høje havde med uimodståelig militærmagt og politisk snilde vokset sig stor, og den romerske republik kom til at herske over et rige, der strakte sig hele vejen rundt om Middelhavet. Julius Cæsar skulle få år senere blive brutalt myrdet i senatet og den direkte årsag til oprettelsen af kejserdømmet, hvor gale herskere og magthungrende hærførere med tiden sled antikkens supermagt op indefra.


Kommunikationsforum | DISSING+WEITLING søger kommunikationspraktikant\nDISSING+WEITLING søger kommunikationspraktikant\nInteresserer du dig for arkitektur, design og bymiljø? Har du lyst til at styrke dine kompetencer inden for strategisk kommunikation, skriftlig formidling og sociale medier i et spændende, internationalt arbejdende arkitektfirma? Så bliv kommunikationspraktikant hos DISSING+WEITLING i foråret 2018.\nSom tegnestuens nye kommunikationspraktikant indgår du i vores business development- og kommunikationsteam. Du bliver en integreret del af et internationalt arbejdende arkitektfirma og får styrket dine allerede stærke kompetencer. Og vi byder naturligvis både på frokost, kaffe, kage og praktikløn.\nDu har formentlig minimum læst et par år på Arkitektskolen, RUC, KU, CBS, AAU, Journalisthøjskolen eller lignende og har en sund interesse for arkitektur, design og bymiljø. Du er engageret og struktureret, har et godt grafisk øje og skriver fejlfrit på dansk og engelsk i et flydende, letlæseligt sprog.\nDu kommer blandt andet til at arbejde med webredigering, sociale medier, præsentationsmateriale, pressemeddelelser og den strategiske udvikling af vores kommunikationsplatforme. Dine primære redskaber er word, indesign, photoshop og CMS.\nSend en kort ansøgning med dit CV og et par teksteksempler til kde@dw.dk asap.\nDISSING+WEITLING er en prisvindende tegnestue med omkring 45 engagerede arkitekter, der holder til i et åbent kontormiljø ved Islands Brygge. Vi har et højt arkitektfagligt ambitionsniveau og et hyggeligt socialt arbejdsmiljø. Vores referencer omfatter nogle af verdens mest spektakulære broer, elegante hovedsæder for internationale virksomheder, bæredygtige hoteller og konferencecentre, attraktive boliger og boligområder samt renoveringsopgaver for landets stolte kulturinstitutioner.\nSe mere på http://www.dw.dk/.\nArtillerivej 86, 3 tv


Siggie (Hardback, Dansk) af Lisbet Nielsen\nSiggie (Hardback, Dansk)\nAf: Lisbet Nielsen\nMål og vægt: B: 130mm, H: 147mm, D: 11mm, Vægt: 148g\nSiggie er en fotobog om forvandling, skønhed og kompleksitet. Det flydende og konkrete samles i en fortælling om tiden, livet og drømmene fortalt gennem 48 polaroidbilleder. Billederne er taget i 1990'erne over et spænd på 7 år, hvor kunstfotograf Lisbet Nielsen boede i tre lejligheder i Aarhus med sin datter Siggie.\nVi ser billeder af interiøret; lamper, puder og møbler og forskellige scener - en lysstråle over et bord, en dør, der åbner ind i et køkken med komfur og hvid træstol, en snedækket udsigt med hustage dækket af et violet slør, alt sammenflettet og bundet sammen af de intime portrætter af Siggie, fra hun var 12 år, indtil hun blev gravid i en alder af 18 år.\nBogens særtegn er det poetiske og tidløse univers, der udspringer af den visuelle fortælling om et ungt menneskes bevægelse fra barn til voksen - i tæt dialog med de fysiske rum, hvor denne forvandling finder sted, i samklang med udsigternes og årstidernes skiften.\nPolaroidbillederne har ligget i skuffen i mange år, og det er med et nyreflekteret og frigørende blik at Nielsen har kunnet udvælge og sammensætte billederne, så det private genfortælles og transformeres til et alment menneskeligt og åbent æstetisk udtryk.\nLisbet Nielsen (født i 1957) er en dansk kunstfotograf, der bor og arbejder i København. Nielsen har en Postgraduate fra Glasgow School of Art, Skotland og har udstillet i Danmark, Polen, Skotland, Kina, Finland og Tyskland. Siggie er hendes første bog.\nOM DISKO BAY\nDisko Bay er et uafhængigt dansk fotobogsforlag med internationalt udsyn, som har specialiseret sig i at udarbejde og udgive fotografi i bogform. Forlaget vil gerne bidrage til fotobogens internationale gennembrud og udbredelse og sætte dansk fotografi på det danske og internationale fotobogsmarked. Disko Bay fokuserer på talentfulde danske fotografer og fotografisk billedkunst og arbejder tæt sammen med, designere og trykproducenter om at kuratere og udforme unikke bøger i begrænsede oplag.


Jagt nr.1 den 17 april i Kolding.\nJagtlægger Allan Heiselberg\nMaster Jens Laursen\nRæve Mogens Jessen . Kjeld Johansson\nBag master Lene Petersen\nÅrets første jagt startede en kold april morgen, men kort efter start kiggede solen frem, og vi fik det skønneste vejr.\n33 spændte ryttere var mødt op til årets første jagt, som foregik i det skønne bakkede terræn omkring Kolding.\nJagten startede i et noget andet terræn end vi er vandt til, nemlig gennem industrikvateret i Kolding, og ud til det åbne landskab, hvor springene var anbragt med god tilridning og i et varieret terræn.\nJagten sluttede ligeledes i industriområdet, med spring anbragt bag og langs med nogle fabrikkers græsplæne.\nDa det var den første jagt, var springene ikke i max, højde hvilket bevirkede at der var et godt flow i hele feltet, og meget få stop og næsten alle kunne melde fuldført.\nEfter jagten spiste vi en flot anretning, i Kolding folkeræs`s klubhus\nMange tak til Allan for en god jagt.\nJagt nr. 2 - 1. maj 2010 Vejlskovgaard ved Odder.\nJagtlægger Hans Jacob Fenger\nJens Laursen og Gitte Eberhard som ræve\nMastere var Calle Persson og Hans Jakob Fenger\nSkyerne hang tungt – dog var det tørvejr, da der blev blæst jagt begynd.\nFørste serie startede med, at der blev redet ned ad en stejl skråning til de første 5 udfordringer, derefter tværs over en eng til serie 2.\nHer gik det op og ned ad bakke og rundt om en sø- noget krævende;alle kom dog godt igennem.\nHerefter nok en serie gennem en skov med nogle bratte kurver, herefter blev der er det gennem en rapsmark og over en grøft, videre af sted hen omkring et skovhovede, hvor der blev redet op ad en stejl skrænt ,hvorefter der blev sprunget ind i skoven igen med en noget dyb landing.\nHerefter blev der redet til pause, nu hang skyerne ikke længere – det væltede nedmed regn.\nEfter en våd pause nok en serie med efterfølgende bred front.\nDerefter nok en serie i en skov med en enkelt afsidning , herefter en lang skridt til næstsidste serie-den traditionelle rutschetur på den kuperede græsmark med en afslutning over tørvegraven, desværre regnede det så voldsomt, at 2 af springene måtte udgå, underlaget blev simpelthen for glat.\nSidste serie i øsende regnvejr – igennem en skov op og ned ad bakke også her måtte sidste spring udgå grundet føret.\nJagten bød på en del udfordringer og føret gjorde det ikke nemmere !\nHeldigvis dog uden skader.\nFrokosten blev grundet regnen indtaget i vognporten.\nJagt nr. 3 - 15. maj V.- Lotte Bang.\nRæve Kirsten Slemming og Jens Lauersen\nMaster Finn Poulsen og hjælpemaster Tine Bach\nBagmaster John Sørensen\nFørst vil jeg takke alle de folk, som bruger så megen tid på, at vi jagtryttere kan komme ud og ride jagter.\nDet er før sagt, men jeg vil også have lov at sige det.\nUden jer ville der jo ikke være nogen jagt. Så et stort TAK her fra.\nD.15.maj blev jagt nr. 3 afholdt hos Lotte Bang Larsen v. Ebeltoft. Vejret var ikke for lovende, det var køligt og luften bar tydelig præg af de 22mm regn vi var lovet til den dag.\nVi var 26 ryttere til at starte med, men da jagten blev blæst af var vi kun 25 tilbage.\nHeldigt nok vil jeg sige, for vi var meget tæt på kun at have været 24 til afslutningsparaden ….\nJagten var som altid i Ebeltoft super. Terrænnet er godt med bakker og andet, som er med til at skabe nogle rigtig gode serier.\nI en serie har vores master et uheld, og må desværre udgå af jagten.\nSå hjælpemasteren tog over, og sammen med de to ræve fandt de vejen til de sidste serier i jagten.\nOg som Jens selv sagde ”uden master, kan den vej vi valgte at ride, kun være den rigtige”. Og det har han jo da ret i ;0)\nDe 22mm. regn var begyndt at ramme os, men heldigvis var der vindstille. Så vejret var jo faktisk ret godt alligevel.\nDa vi på et tidspunkt passerer en mark med heste på, løber to af dem ud. Så stedets staldpiger måtte ud og rende (undskyld).\nOg under den sidste serie ønsker en hest selv at styre tempoet, og det ender med at rytteren må sættes af i et træ. Heldigvis kom han på benene igen, men kunne ikke ride det resterende af jagten.\nJagten blev blæst af og vi vartede vore heste og gik til frokost i ridehuset, og tak for det, for så kom regnen.\nDa vi skulle hjem havde enkelte derfor, problemer med at komme op på vejen med bil og trailer i en enhed. Så er det jo super at folk er så søde til at hjælpe hinanden.\nEn rigtig god jagt, trods de mange uheld. Men de er jo også bare med til, at man husker lige netop denne jagt.\nJagt nr. 4 på Wiffertsholm gods den 29. maj, 2010\nRæve: Kim Schewing og Tine Bach\nEfter et års pause fra Gammel Wiffertsholm blev vi igen budt velkommen af familien Lindegaard på hjerteligste og varmeste vis.\nDet er dejligt at føle sig så velkommen af trofaste støtter til vores jagtrideklub.\nEfter masters indledende forklaringer, formaninger og instruktioner kunne over 30 glade og forventningsfulde ”rødjakker” ikke vente længere med at begive sig ud i Wiffertsholm’s 240 ha ”wonderpark” af en skov med massevis af spændende faste forhindringer fra sidste jagt i april 2008.\nJeg skal love for, at forholdene og omgivelserne er i orden på Wiffertsholm… og jagtlæggerne klagede da heller ikke højlydt. Et lille overraskende spjæt til sidst medførte en enkelt ufrivillig nedstigning, dog uden synlig skade til følge.\nTilskuerne blev guidet på fornemmeste vis af Lindegaard Senior og bidrog til den gode stemning med hornblæsere blandt dem… så er det jo ingen sag at finde vej. Meget apropos – så var der gæster helt fra Australien, så nu er vi også globale og kendte ”down under”.\nPå trods af Lene Laursen’s runde dag, havde hun slæbt sin mand med på jagt – nu havde formanden, efter sigende, også været ødsel med morgen gaverne – så det er måske her forklaringen på Lene’s store forståelse skal findes.\nAlt i alt en endnu en fantastisk jagt med gode og kreative spring i perfekte rammer og gæstfrie værtsfolk.\nJagt nr. 5 ved Skive den 12. juni, 2010\nKristian Fjendbo og hans hjælpere havde virkelig forstået at lave en både spændende og hyggelig jagt i et dejligt terræn. Utroligt som man følte sig i en meget stor skov - på et relativt lille areal.\nDen intensive udnyttelse af skoven bevirkede, at tilskuerne kunne nå at se flere passager ved hvert stop. En meget publikums venlig opsætning som blev meget værdsat.


Dansk virusdetektiv i Wuhan har talt med pandemiens første officielle offer - politiken.dk\nDansk virusdetektiv i Wuhan har talt med pandemiens første officielle offer\nVirolog og professor Thea Kølsen Fischer er i Kina, hvor hun sammen med en ekspertgruppe fra WHO søger at finde det sted, hvor et fatalt møde mellem et dyr og et menneske formentlig startede den verdensomspændende pandemi. Et møde med den første officielle covid-19-patient, et besøg på et lukket madmarked og en visit på et laboratorium fyldt med konspirationsteorier har gjort gruppens medlemmer klogere og bragt dem tættere på at løse gåden.\nFoto: Privatfoto: Thea Kølsen Fischer\nHver tredje dag under den 5-6 uger lange mission i Wuhan bliver Thea Kølsen Fischer testet for coronavirus med en halspodning. Her foregår det på terrassen til hotelværelset med fuglekvidder som lydkulisse. Foto: privatfoto\nHver tredje dag under den 5-6 uger lange mission i Wuhan bliver Thea Kølsen Fischer testet for coronavirus med en halspodning. Her foregår det på terrassen til hotelværelset med fuglekvidder som lydkulisse. Foto: privatfoto Foto: Privatfoto: Thea Kølsen Fischer\nViden 6. feb. 2021 kl. 09.24\nThea Kølsen Fischer er forskningschef og overlæge på Nordsjællands Hospital. Hun tiltrådte 1. september 2020 som klinisk professor ved Institut for Folkesundhedsvidenskab på Københavns Universitet. Professoratets titel er: folkesundhed, virusinfektioner og epidemier.\nTidligere var hun professor i infektionssygdomme og global sundhed ved Syddansk Universitet. Hun er medlem af Verdenssundhedsorganisationen WHO’s internationale ekspertteam, der undersøger oprindelsen af sars-CoV-2.\nThea Kølsen Fischer har tidligere været udsendt til verdens virusrelaterede brændpunkter, for eksempel et feltarbejde i Vestafrika i 1998 og et i Angola i 2005.\nHun har – hvor familien har været med – boet og studeret virusepidemier over længere perioder i andre verdensdele, blandt andet Øst- og Vestafrika samt i USA, hvor hun i 2003-05 blev uddannet i epidemihåndtering. I to år rykkede hun ud med hold fra CDC (Centers for Disease Control and Prevention) til epidemiske brændpunkter med timers varsel og kufferten pakket på forhånd.\nFra 2012 og syv år frem var hun chef for den virologiske overvågning i Danmark på Statens Serum Institut og samtidig chef for det nationale influenzacenter under WHO og dansk koordinator af det europæiske program for udbrudshåndtering.\nThea Kølsen Fischerer uddannet læge og er dr.med. i virusepidemier i Vestafrika fra Universitetet i Bergen i 2002. Hun tog også en master i offentlig ledelse på CBS i 2017. Hendes interesse for virusinfektioner opstod allerede, da hun studerede medicin, hvor hun sammen med en studiekammerat tog til Thailand for at undersøge hud- og slimhindeændringer hos hiv-smittede.\nKilder: Københavns Universitet, Kristeligt Dagblad, Nordsjællands Hospital\nLige siden coronapandemien startede for lidt over et år siden, har man jagtet et svar på, hvordan det hele begyndte.\nVar det en ny coronavirus, der i den kinesiske millionby Wuhan på det kæmpestore madmarked med levende dyr tog springet fra en flagermus til et menneske, som derefter smittede andre mennesker og satte gang i den dominoeffekt, som hele verden lider under i dag?\nEller var det en genmanipuleret coronavirus, som slap løs fra et kinesisk laboratorium, hvilket lige siden pandemiens start har været en yndet fortælling i konspirationsteoretiske kredse på internettet? Eller var det noget tredje eller fjerde?


Med kroppen i livet - Diane Holberg\nMed kroppen i livet\n3 måneders dybdegående gruppeforløb for kvinder\nLær at afkode det du mærker i din krop så du forstår budskaberne den har til dig\nI din krop kan du finde svar og i din krop kan du finde styrke og mod. Svar på hvor og hvorfor du har lukket i. Modet til at se det gamle og hengemte i øjnene og styrken til at vælge en ny vej. Hvilke overbevisninger har du fået overleveret eller selv dannet dig baseret på din vej gennem livet og hvordan påvirker de dit liv idag? Dit syn på dig selv og din krop? Dine relationer? Din evne til at mærke og give udtryk for dine behov?\nDin krop taler til dig – mærk, lyt og forstå\nMed udgangspunkt i din krop fordyber vi os hver gang i et bestemt tema. Temaet får du yderligere opgaver og input til at arbejde videre med, indtil vi mødes næste gang. Der vil være 1 times onlinesparring mellem hver mødegang, så du støttes og fastholdes i rejsen hjem i din krop.\nDe 4 temaer vi undersøger og arbejder med er:\nKærligheden til dig selv og din krop\nAt kunne mærke og give udtryk for dine behov.\nHvad bærer mit hjerte på\nAt turde og at tillade at være den jeg er\nIndflettet i alle temaer undersøger vi hvilke begrænsninger og overbevisninger der skaber evt. blokeringer og udfordringer for dig. Du vil få øje på hvor der lige nu blokeres for det naturlige flow og handlekraft. Og du vil få redskaber til at åbne for nye muligheder og skabe nye veje du kan betræde, så der igen kan skabes flow og energi.\nMødedatoer: 2.2.,1.3, 28.3, 26.4 kl. 9.30-15.30\nSted: Kompagnistræde 14C, København K\nOnlinemødedatoer: 17.2,16.3,14.4 og 12.5 kl.20-21 Mødet optages og lægges i det lukkede onlineforum, så du har mulighed for at lytte med når det passer dig.\nPris: 4500 kroner (Betaling kan deles i 3 rater med en måneds mellemrum)\nLander vi trygt i kroppen\nBevæger vi os og laver simple kropstererapeutiske øvelser\nDeler og reflekterer med hinanden i det omfang du har lyst til\nLaver vi guidet meditation og/eller visualisering\nDer følger konkrete opgaver med fra hver gang som lærer dig at tage din krop med ud i livet. Være til stede i verden med tæt og stærk kontakt til din krop. At trække selvindsigt og intentioner ind gennem kroppen er afgørende for at gøre din indre udviklingsrejse stabil og vedvarende. Det er i kontakten med din krop at muligheden for forandring for alvor indtræffer. For det er i hver en lille ændring i handling og omkodning af ubevidste reaktionsmønstre, at afviklingen af det gamle og udviklingen af det nye, det sker!\n4 dage med fuld fokus på dig og din krop\nNotesbog til refleksion og selvindsigt\nMappe og materiale med månedens fokusopgave\n1 times online gruppemøde mellem hver mødegang\nAdgang til lukket onlineforum med guidede afspændinger, visualiseringer og meditationer tilpasset månedens tema\nLet forplejning, kaffe, te, frugt\nAt arbejde med dig selv i en gruppe, sætter skub i din proces. Det er inspirerende at kunne spejle os i hinanden, at lytte og at dele. Som underviser bruger jeg gruppen og rummet bevidst og helt til fulde. Det er en fantastisk ramme at gå på opdagelse i dig selv og dit indre. For meget af det du gør ubevidst, vil med de kropsterapeutiske øvelser og tilhørende refleksioner, blive mere tydeligt for dig i mødet med en gruppe. Og det smukke er, at alt der bevidstgøres og kommer frem i lyset kan transformeres! Og så sker der noget magisk i en gruppe, der støtter hinanden og mødes med intentionen og ønsket om at gå dybere ind i sig selv.\nEfter forløbet vil du bl.a.:\nForstå hvordan din krop reagerer på dine følelser og tanker\nForstå hvordan måden du mærker din krop påvirker dit humør\nHave konkrete redskaber til at håndtere følelser og tanker og dertil hørende adfærd\nVære bedre til at bevare dig selv i kontakten med andre\nVære bedre til at mærke dine egne behov og give udtryk for dem\nVære bedre til at yde omsorg for dig selv\nVære bedre til at sætte sunde grænser\nMærke mere kærlighed til dig selv og din krop\n“Før jeg startede på kurset hos Diane, havde jeg en angst fra en tidligere hændelse, samt en følelse af depression og stress… Øvelserne har jeg kunne tage med mig ud i min hverdag, og de hjælper mig i rigtig mange daglige situationer, hvor jeg før hen ofte glemte mig selv og ikke mærkede, eller kunne mærke, hvad min krop fortalte mig. Øvelserne bruger jeg stadig i bestemte situationer, og det bliver nemmere og nemmere for mig at praktisere, i og med jeg har fået en betydeligt bedre evne til at kunne mærke hvad min krop fortæller mig samt hjælpen til at kunne handle derudfra”


Boganmeldelse: Netværkskogebogen - Mikronet\nBrowse: Home » Boganmeldelse: Netværkskogebogen\nAnmeldelse af Netværkskogebogen:\nForfatter: Marina Hjørdie, ejer og stifter af Change Agents, som underviser i netværk\nBogen er tænkt som en håndbog i netværksdannelse\nMålgruppen: De der ønsker at starte og / eller vedligeholde et netværk\nOpbygningen er en slags kogebog inddelt i 4 dele: Ingredienser (definitioner og forudsætninger for et netværk), Opskrifter (hvad gør man i praksis), Gode Råvarer (hvilke forudsætninger skal være til stede), Smagsprøver (en gennemgang af forskellige netværk både eksisterende og nedlagte).\nBogen er udgivet af Ålborg Erhvervsråd\nTitel: Netværkskogebogen; Opstart, facilitering og organisering af netværk\nPrisen er 220 kr. for 216 sider\nDen kan købes på www.changeagents.dk hvor der også er en udførlig beskrivelse af indholdet\nAnmelder: Ann Louring Roldan (www.mediteam-consulting.com), som selv har stor erfaring med netværksdannelse både som deltager og som tovholder.\nBogen er skrevet af Marina Hjørdie, som underviser i netværksdannelse i firmaet Change Agents, som hun også er ejer og stifter af. Change Agents refererer ikke til sig selv som en virksomhed, men som en netværksorganisation (foruden Marina Hjørdie er der tre firmaer listet på hjemmesiden).\nIngredienser (definitioner og forudsætninger for et netværk)\nOpskrifter (hvad gør man i praksis),\nGode Råvarer (hvilke forudsætninger skal være til stede),\nSmagsprøver (en gennemgang af forskellige netværk både eksisterende og nedlagte).\nDa bogen er et opslagsværk, kan de 4 dele læses uafhængigt af hinanden, ligesom man kan slå udtryk og definitioner op ved hjælp af den udførlige indholdsfortegnelse.\nBogen er udgivet af Ålborg Erhvervsråd og er blevet til på basis af et samarbejde omkring netværksdannelse for mindre nordjyske virksomheder.\nSproget er let læseligt, men enkelte steder præget af manglende korrekturlæsning og brug af engelske udtryk i stedet for de tilsvarende danske. Brugen af kogebogs- og opskriftsmetaforer kan virke lidt trættende, men heldigvis er brødteksten skrevet uden ret meget brug af metaforer.\nDa bogen er et opslagsværk, er der naturligvis gentagelser imellem de enkelte dele, men der er desværre også en del gentagelser inde i hver del.\nAllerede i Del 1 gives der forslag til aktiviteter i et netværk, men disse beskrives først i Del 2, hvorfor man under læsning af Del 1 kan undre sig over, hvad f.eks. en ”Kollegaskilsmisse” er.\nSelv når man når til Del 2, er beskrivelserne af disse aktiviteter ret kortfattede og kun for de indviede. Derfor ville det have rart med nogle henvisninger til mere information om f.eks. ”cirkeldialog” og ”open space konferencer”.\nSelvom man kan finde de fleste udtryk i indholdsfortegnelsen, ville en ordliste med korte beskrivelser og sidehenvisninger forrest i bogen have gjort det nemmere at finde rundt i udtrykkene.\nDel 3, som beskriver 8 netværkskompetencer, er til gengæld meget udførlig og får lidt karakter af en selvhjælpsbog i personlig udvikling. Denne del af bogen er målrettet potentielle deltagere i et netværk i modsætning til Del 2, som er tiltænkt tovholderne.\nJeg havde derfor gerne set en bedre balance mellem disse to dele, således at også nye arrangører af netværk kunne bruge hele Del 2.\nDel 4 er en gennemgang af forskellige eksempler på netværk, som stadigt er levende eller er ophørt. Denne del af bogen fungerer godt, da den beskriver typiske faldgruber og illustrerer disse med eksempler fra det virkelige liv gennem interviews med deltagere fra de enkelte netværk.\nBogen gør meget ud af, at den ikke er et videnskabeligt værk, hvorfor referencerne blot er listet med titel og forfatter. Jeg ville nu have foretrukket af få årstal og forlag på, så man lettere kunne finde bøgerne, ligesom jeg som nævnt ovenfor gerne havde set mere udførlig information om, hvor man henter mere viden om de enkelte netværksaktiviteter.\nAlt i alt et udmærket opslagsværk for den erfarne netværksdanner (Del 1, 2 og 4), men for den helt uerfarne kræves nok lidt mere introduktion først. Del 3 falder i mine øjne lidt udenfor, da den virker målrettet de, der aldrig har deltaget i et netværk før.\n← Ud af elevatoren\nSelvstændighedskultur og integration →


Billig VVS Installatør i Trælløse ⇒ Få 3 gratis og uforpligtende tilbud\nvvs installatør i Trælløse? Så er du landet på den rette hjemmeside. Du kan nemlig på vores hjemmeside bede om tre gode tilbud på en vvs installatør i Trælløse. Det er ekstremt simpelt at bede om tilbud på fra de bedste fagmænd nær dig gennem vores partner.\nGoderne ved at få flere tilbud på vvs installatør i Trælløse\nMan kan finde mange gode årsager til at få tilbud på vvs installatør i Trælløse.\nDu kan ud over den økonomiske besparelse også opnå en fin besparelse i tid. Du skal altså dermed ikke selv kontakte de forskellige dygtige vvs installatører i Trælløse for at bede om dine tilbud.\nSamtidig er du faktisk sikret kun at modtage tilbud fra erfarne vvs installatører i Trælløse.\nDer er altså rigtigt mange fordele ved at få tilbud på en billig vvs installatør i Trælløse.\nFørst og fremmest skal du gå ind på vores partners website for at beskrive din opgave. Herefter skal du faktisk blot afvente, at du får dine tilbud fra en vvs installatør i Trælløse. Efter dette skal du egentlig blot vente på, at du får dine tilbud fra en vvs installatør i Trælløse.


Din vej til velplejet hud\nPleje og regenerering med aloe vera plantens naturlige kraft\nMed aloe vera plantens plejende og regenererende kraft på vej til naturlig og sund hud – det er, hvad LR ALOE VIA står for. Uanset alder - blandt vore mange produkter finder du garanteret det rigtige til dit hudplejebehov. På den måde er du og dine kære altid velforsynet med det bedste fra aloe vera planten fra top til tå.\nLR ALOE VIA Moments\nKom til gratis produktprøvning:\nLR ALOE VIA ledsager dig på vejen til en smukkere hud.\nEt højt indhold af aloe vera, gennemprøvede kombinationer af aktive indholdsstoffer og de værdifulde naturlige udtræk gør LR ALOE VIA plejeserien enestående og effektiv: Den genopbygger huden, forsyner den med fugtighed, afspænder og beskytter den – altsammen 100 % uden parabener og mineralolie.\nLR er aloe vera ekspert\nLR ALOE VIA kombinerer det bedste fra aloe vera planten – dens værdifulde gel – med 15 års erfaring indenfor aloe vera plejekompetence. Vi har søgt om patenter til 28 LR ALOE VIA produkter med deres specifikke kombination af aktive indholdsstoffer bestående af aloe vera gel og diverse økologiske udtræk.\nBedste kvalitet. Bekræftet med jævne mellemrum.\nRegelmæssige kontroller, gennemført af International Aloe Science Council (IASC), garanterer for vor aloe veras høje kvalitet igennem hele processen fra dyrkning til forarbejdning. Alle vore aloe vera produkters dermatologiske virkning kontrolleres af de renommerede, uafhængige institutter Dermatest og Derma Consult.\nStort indhold af aloe vera til intensiv pleje og regenerering\t Beriget med biologiske pleje-ekstrakter, der er specielt udviklet til de forskellige plejebehov\t Alle produkter er 100 % fri for parabener og mineralolie - og sørger dermed for ekstra naturlighed og effektivitet.


Sygeplejersker efterlyser penge til patientklager - Danmark | www.bt.dk\nBT TV BTshop BT retter E-avis Bestil abonnement Annoncer Hør radio POP FM Radio24syv Send tip Cookie- og Privatlivspolitik Sygeplejersker efterlyser penge til patientklager\nAf Mads Mostrup Jensen, Berlingske Nyhedsbureau Fredag den 31. august 2012, 19:55 Updated: Fredag den 21. september 2012, 07:14\nDet er ikke rimeligt, at det tager årevis at behandle klager i sundhedsvæsenet. Det mener Dansk Sygeplejeråd, der vil have flere penge til patientombuddet.\nHvis man bliver fejlbehandlet i det danske sundhedsvæsen, kan der gå flere år, før klagen er afgjort. Stik imod alle politiske løfter ligger Patientombuddet inde med flere hundrede sager, der er mere end to år gamle. 16 af klagerne er fra før 2008, skriver Berlingske fredag.\nDet er dybt urimeligt, lyder reaktionen fra Dansk Sygeplejeråd (DSR), der påpeger, at den lange sagsbehandling har alvorlige konsekvenser for såvel patienter som ansatte i sundhedsvæsenet.\n- Alle har en interesse i, at klagesager bliver behandlet meget seriøst. Men det er klart, at både patienter og medarbejdere er under et hårdt pres, så længe sagen ikke er afgjort, og derfor er det vigtigt, at sagsbehandlingen foregår så effektivt så muligt, siger sygeplejerådets næstformand, Dorte Steenberg, i en pressemeddelelse.\nPatientombuddets målsætning siger, at en klagesag ikke må vare mere end 10 måneder, men ifølge Dorte Steenberg er DSR jævnligt involveret i sager, der trækker væsentligt længere ud. Hun efterlyser derfor flere penge til sagsbehandling.\n- Det vil være godt at få set på, om der er områder, hvor Patientombuddet kan lave en hurtigere sagsbehandling. Men det kræver også, at der bliver tilført nogle ressourcer, så man kan håndtere flere sager, siger Dorte Steenberg, der understreger, at sundhedsvæsenet lærer meget af klagesagerne.\n- Uanset om Patientombuddet når frem til, at der er begået fejl eller ej, så kan sundhedsvæsenet bruge oplysninger fra sagerne til at blive skarpere og bedre i forhold til behandling af patienterne. Så det har en forebyggende effekt at få klagesagerne behandlet kompetent og hurtigt, siger hun.\nTil Berlingske siger sundhedsminister Astrid Krag (SF), at det er »dybt beklageligt«, at klagerne må vente længe på svar. Ministeren påpeger dog, at der allerede er sat 10 millioner kroner ekstra af i år og næste år til at få fjernet puklen af gamle klager.\nPatientombuddet forventer imidlertid først at have behandlet alle de knap 500 gamle sager i 2014.\nDansk Sygeplejeråd SF Sygeplejersker Få BT i 3 mdr. for 199 kr./md. Samlet pris 597 kr. – spar 752 kr.!


Hostel Durres i Durres til Bedste Pris-garanti | Agoda.com\nSheshi Liria, Durres Centrum, Durres, Albanien, 2001 - Se på kort\n"The staff was very friendly. The rooms were clean. The locat..."\nMere om Hostel Durres\nDurres Hostel er indrettet til både ferie- og forretningsrejsende og ligger idéelt i Durres; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nDurres Hostel tilbyder også mange faciliteter der vil berige dit ophold i Durres. For gæsternes velbefindende tilbyder hotellet gratis trådløst internet på alle værelser, reception åben hele døgnet, bagageopbevaring, bar, cykeludlejning.\nAtmosfæren på Durres Hostel afspejles på hvert eneste værelse. ventilator, bruser, delt badeværelse er blot nogle af de faciliteter der kan findes på ejendommen. Hotellet tilbyder et fremragende udvalg af rekreative faciliteter, som have. Durres Hostel er et idéelt sted for rejsende der efterspørger charme, komfort og bekvemmelighed i Durres.\nAlle slags rejsende (93) Par (15) Rejsende alene (66) Familie med små børn (2) Gruppe (10)


Mission Update uge 37 – 2020\nMøder med iranske patruljebåde, fly og droner er en del af normalbilledet for fregatten Iver Huitfeldt, der er udsendt til Operation AGENOR i Hormuz-strædet. Læs Mission Update.\n09-09-2020 - kl. 09:53\nIranske patruljebåde fra Revolutionsgarden holder øje, når fregatten Iver Huitfeldt sejler gennem Hormuz-strædet for at overvåge og etablere et maritimt situationsbillede. Møderne til søs foregår med gensidig respekt.\nIver Huitfeldt har gennemført passage af Hormuz-strædet, som er det snævre farvand, der adskiller Omanbugten og Den Persiske Golf. Strædet er tæt trafikeret med skibe på vej ind og ud af den Persiske Golf. I strædet støder Omans og Irans territorialfarvand op mod hinanden.\nIver Huitfeldts opgave er at overvåge farvandet og etablere et maritimt situationsbillede til de europæiske beslutningstagere for at sikre skibsfartens frie bevægelighed i området. Og selv om Iver Huitfeldt på intet tidspunkt under gennemsejlinger befinder sig i iransk territorialfarvand, følger iranerne selvsagt med i, hvad fregatten foretager sig. Derfor er møder med iranske fartøjer en del af normalbilledet i missionen.\nI forbindelse med passagerne Hormuz-strædet har Iver Huitfeldt været i radiokontakt med iranerne. Samtalerne er blevet gennemført i et høfligt sprog med gensidig respekt. Det samme har været tilfældet, når fregatten enten blev overfløjet med iranske droner eller patruljefly, og når fartøjer fra den iranske Revolutionsgarde har sejlet ud for at møde og identificere fregatten.\nOgså patruljefly fra Revolutionsgarden holder øje med Iver Huitfeldt i forbindelse med passagen gennem Hormuz-strædet.\nEfter ankomst til missionen og en lille uges patrulje i operationsområde fik Iver Huitfeldt og besætning et velfortjent hvil til kaj ved den franske flådebase i Abu Dhabi. På grund af Covid-19-situationen kunne besætningen dog kun opholde sig om bord på skibet og på selve basen.\nDen 1. september 2020 var der kommandoskifte i de franske hovedkvarterer på basen. I den anledning og sammenfaldende med Iver Huitfeldts havneanløb aflagde ambassadør Julie Pruzan-Jørgensen fra Udenrigsministeriet besøg som nytiltrådt ’Senior Civillian Representative’ for European Maritime Awareness in the Strait of Hormuz (EMASoH). Besøget gav mulighed for en rundvisning af ambassadøren og drøftelser om, hvordan Danmark diplomatisk og militært kan bidrage til missionen.\nBesøg af ambassadør Julie Pruzan-Jørgensen sammen med den danske og franske ambassadør i UAE samt de franske chefer for hhv. AGENOR og EMASOH.\nFakta om AGENOR\nIver Huitfeldt deltager i operation AGENOR i Hormuz-strædet som er en del af EMASOH (European Maritime Awareness in The Strait of Hormuz). Operationen er rent europæisk og blev til på fransk initiativ i lyset af hændelserne i Hormuz-strædet i 2019.\nOpgaven i Hormuz-strædet vil være overvågning og etablering af et maritimt situationsbillede, som skal understøtte skibsfartens frie bevægelighed i området.\nDele af besætningen bliver udskiftet løbende. Der er cirka 160 soldater ombord.\nSoldater fra Vidar-kompagniet har over flere dages øvelse fungeret som fjendestyrke for estiske soldater. Søndag var der mulighed for at overvære en amerikansk live skydning med det såkaldte Multiple Launch Rocket System.\nOperation Barkhane, Mali\nDet danske helikopterbidrag har i sidste uge fløjet otte timer 51 minutter, flyttet 860 kg gods og 61 personer, herunder den øverste chef for Operation Barkhane.\nDet danske bidrag til Operation Barkhane består af to EH-101 transporthelikoptere og op mod cirka 70 mand, der er udsendt til Mali. Det danske bidrag løser transportopgaver af både materiel og personel. Bidraget slutter med udgangen af 2020.\nDet danske sikrings- og eskortebidrag i Kabul har gennemført undervisning i sprængningstjeneste af amerikanske eksperter, der tilmed fik støtte af amerikanske specialstyrker fra Navy Seals. Undervisningen gav nye perspektiver på, hvordan man kæmper i bygninger, hvor der kan være placeret eksplosiver. Det giver et ekstra element i en allerede svær disciplin. Undervisningen introducerede grupperne til nye standarder og procedurer, som de kan tilpasse og bruge i deres egne fremgangsmåder.\nDanske soldater bryder ind i et rum, hvor de skal blandt andet skal være opmærksomme på eksplosiver.\nAmerikansk bomberydder holder sikring for danske soldater.\nDansk soldat sikrer amerikansk bomberydder imens han desarmerer en lureminering.\nAmerikanske eksperter underviser de danske soldater.\nDanmark har siden januar 2015 bidraget til NATO’s Resolute Support Mission i Afghanistan. Bidraget omfatter cirka 120 soldater i og omkring Kabul. Soldaterne udfører eskorte- og bevogtningsopgaver for NATO-rådgivere, militærrådgivning af afghanske sikkerhedsinstitutioner samt militærpolitiopgaver.\nDer er planmæssigt sket rotation af dansk hold på basen.\nCOVID-19 restriktionerne på basen, og i landet, er fortsat gældende. Restriktionerne bliver dog gradvist løftet eller justeret.


Mere styrke i stakken med ny Komatsu WA320-8 | Maskinbladet\nAf loc@fbg.dk - 13. apr. 2021 kl. 09:07\nNr. Vium Maskinstation har investeret i en Komatsu WA320-8 gummihjulslæsser, som har vist sig at være en tydelig forbedring.\nI 15 år var entreprenørbranchen et vigtigt aktiv for Nr. Vium Maskinstation, beliggende nær Videbæk mellem Herning og Skjern. Men sidste år valgte ejer Poul Erik Clausen at prioritere anderledes, og i dag arbejder maskinstationen udelukkende for landbrugskunder.\nDen består af ti medarbejdere plus Poul Erik Clausen selv. Kunderne er i grovfoderbranchen, og derudover er der håndtering af græs og majs til bio-industrien samt pasningsaftaler for flere nærliggende gårde i en afstand af 25-30 kilometer. Nu har de investeret i en fabriksny Komatsu WA320-8 gummihjulslæsser.\nKører bare rigtig godt\nDeres nye -8 model afløste samme Komatsu i en -7 udgave, der havde fire år og cirka 6000 timer på tælleren. Selv om maskinerne ligger tæt op af hinanden, kan Poul Erik Clausen og den faste maskinfører i gummihjulslæsseren konstatere en forbedring.\n- Den går rigtig godt, den nye maskine. Den trækker godt og skubber godt, når den arbejder i stakken. Den bliver ved med at trække længere, end vi har været vant til, og den virker til at have mere styrke end den gamle, siger Poul Erik Clausen.\nMaskinstationen er etableret i 2003 og siden har Poul Erik Clausen opbygget en stor erfaring med at arbejde med Komatsu. En erfaring der foruden gummihjulslæsserne spreder sig ud over både gravemaskiner og minigravere.\n- Jeg har handlet Komatsu i mange år og har ikke noget at klage over. De kører bare rigtig godt. Jeg kan konstatere, at maskinerne fungerer og holder til opgaverne på en maskinstation. Og så kan de også sælges til en ok pris, når vi er færdige med dem, siger han.\nDen nye Komatsu WA320-8 er udstyret med Komatsus egenproducerede EU Stage V motor, hvis efterbehandlingssystem kombinerer Komatsus dieselpartikelfilter (KDPF) og selektiv reduktionskatalysator (SCR). SCR-delen indsprøjter rettidigt den rette mængde AdBlue, der nedbryder NOx-partiklerne til vand og nitrogen. Emissionerne reduceres på den måde med 80 procent sammenlignet med EU Stage IIIB-motorer.\nSamtidig sikrer det elektronisk styrede variable pumpe- og 2-motorsystem en særdeles effektiv og kraftfuld drift. Ved lav hastighed er begge motorer aktiveret for at skabe et optimalt moment. Det er let at fylde skovlen, da momentet på hjulene er maksimalt lige fra kørestart.\nSamlet giver maskinen ultralave emissionsværdier, hvilket sikrer mindre miljøpåvirkning, samt bedre ydelse og lavere driftsomkostninger.\nDen nye Komatsu WA320-8 anvendes til flere formål på maskinstationen. Dog er den særlig aktiv, når der skal håndteres græs og majs til biogas.\n- Intensiteten af arbejdet med maskinen varierer efter sæsonen. Det bliver til mange timer med en syv kvadratmeter højtipskovl, når vi kører i stakken. Eksempelvis i græssæsonen kører maskinen 12-15 timer om dagen. I løbet af et år bliver det til cirka 1500 timer, siger Poul Erik Clausen.\n- Vores kriterier var hovedsageligt, at maskinen skulle kunne skubbe og løfte hurtigt og effektivt. Den skulle ikke være voldsom tung. Havde vi valgt nummeret større, synes vi, den var blevet for stor til at arbejde i stakken. Derfor valgt vi en i samme størrelse, som den vi havde, men føreren mente, han kunne mærke en tydelig forskel. Han har ikke skældt mig ud endnu for at have købt maskinen. Det plejer at betyde, at han er glad og tilfreds med den, siger Poul Erik Clausen.\n13. apr. 2021 kl. 09:07


Guldborgsund vil være Danmarks VILDESTE Kommune | Guldborgsund Kommune\nGuldborgsund vil være Danmarks VILDESTE Kommune\n17.3.2021 08:18:15 CET | Guldborgsund Kommune\nDer er i Guldborgsund Kommune allerede sået over 20.000 kvadratmeter blomstereng. Foto: Guldborgsund Kommune\nMiljøminister Lea Wermelin har inviteret alle landets kommuner med i konkurrencen om at blive ”Danmarks VILDESTE Kommune”. Det bliver med Guldborgsund Kommune som en af kombattanterne, det har Teknik, Miljø og Ejendomsudvalget netop besluttet.\n- Det er oplagt, at vi deltager. Det er en del af udvalgets strategi at fremme bæredygtighed, og vi har i kommunen arbejdet for at fremme biodiversitet i mange år - senest har vi afsat en pulje på 500.000 kroner, som skal bruges på forskellige biodiversitetsprojekter. Så det er lige i vores boldgade, og jeg er sikker på, at vi står stærkt i feltet allerede, siger formand for udvalget Peter Bring-Larsen.\nI kommunen er der siden 2014 udlagt tæt på 20.000 kvadratmeter med bivenlige blomsterenge. Det gør kommunen til en af de mest bivenlige i Danmark kåret af Danmarks Biavlerforening. Dertil kommer masser af vild natur på blandt andet Saxenhøj, der er en af frontløberne i kommunens vilde naturindsats.\n- Vi har rigtigt mange projekter, vi kan fremhæve allerede. Vi er langt foran mange kommuner, når vi taler om at omlægge græsarealer til blomsterenge, og så har vi også de store naturgenopretningsprojekter i kommunen. Vi kan blandt andet se, at indsatsen på Bøtø har givet leverum til flere sjældne sommerfugle, og sidste år begyndte vi i samarbejde med Den Danske Naturfond at genskabe et tidligere intensivt dyrket landbrugsareal i Bøtø Nor til natur, fortæller udvalgsformanden.\nDer endnu flere vilde initiativer i år.\n- Vi står overfor at plante fire folkeskove, som borgerne selv har doneret gennem indsamlingsshowet ”Danmark Planter Træer”. Dertil kommer at vi har flere projekter i gang med borgere, der rigtigt gerne vil gøre deres by vildere, så det er samarbejder, som vi vægter højt. Samtidig vil vi også gerne omdanne flere græsarealer til blomstereng i en tæt dialog med de kommende naboer, siger Peter Bring-Larsen.\nDet er op til kommunerne, hvordan de griber deres deltagelse i konkurrencen an. Nogle af vinderkriterierne er: Idérigdom, antal omlagte kvadratmeter/kubikmeter vild natur og engagement.\n- Vi oplever et stort engagement og stor lyst fra borgerne til selv at komme i haven og gøre plads til bier og sommerfugle, og hver en kvadratmeter tæller, for det er sammen, at vi virkelig kan rykke på det her. Hvis alle gør en lille ting, for eksempel sparer lidt på græsslåningen derhjemme, så kommer vi langt, når alle indsatser lægges sammen. Og er det ikke dejligt, at man kan gøre ganske meget godt for naturen ved bare at lade stå lidt til i haven, siger udvalgsformanden.\nVinderen af konkurrencen kåres i slutningen af år 2022.\nUdvalgsformand Peter Bring-Larsen, telefon: 25 18 00 02\nLeder TM Myndighed Martin Steenstrup, telefon: 25 18 08 47\nKommunikationskonsulent Stine Melissa Jensen, telefon: 25 18 04 90\nLæs mere om konkurrencen hos Miljøministeriet


Fra kontoret for regler til kontoret for arbejde | AS3 Employment\nAS3 Employment Fra kontoret for regler til kontoret for arbejde\nI OVERSKRIFTEN LIGGER DER ET VARSEL OM ET PARADIGMESKIFTE, MEN OGSÅ EN GRAD AF REBELSKHED MOD DEN SYSTEMTÆNKNING, DER HAR PRÆGET BESKÆFTIGELSESOMRÅDET I MANGE ÅR.\nNetop systemtænkningen, borgerens medindflydelse samt det at forstå, hvordan forskellige aktører spiller en rolle i lokalsamfundet for at løse de udfordringer og problemer, kommunen står med og for at skabe et dynamisk arbejdsmarked, ligger tydeligvis Søren Landkildehus meget på sinde.\nI den sammenhæng indgår Holstebro kommune, hvor han er ansat som arbejdsmarkedschef, blandt andet i projektet ”Local Innovation in Social and Employment Services” i et samarbejde med Aalborg Universitet.\nSøren Landkildehus har en Ph.d. i filosofi fra University of Reading i England samt en mag.art fra Aarhus Universitet. Han har arbejdet med beskæftigelsesområdet siden 2009, og det er da også tydeligt, at filosoffen og pragmatikeren har taget hinanden i hånden i forhold til at gennemføre det paradigmeskifte, han er ansvarlig for skal lykkes i Holstebro Kommune.\nSøren Landkildehus beskriver her, hvordan refusionsreformen har forandret jobcentrets måde at tænke og arbejde på.\nRefusionsreformen er en gave til kommunerne\n”Refusionsreformen er en gave, fordi det har gjort vores opgave meget entydig. Vi skal få borgeren i selvforsørgelse. Samtidig har vi fået frihed i kommunerne til selv at komme med et svar på, hvordan det kan lykkes,” indleder Søren Landkildehus.\n”For mig er det helt klart, at vi skal flytte ressourcerne væk fra skrivebordene og ud i virksomhederne. Derfor venter vi også spændt på den ny beskæftigelseslov, fordi der stadigvæk er alt for mange proceskrav, vi skal bruge alt for mange ressourcer på at løse effektivt,” reflekterer han med håbet om, at netop det område vil være radikalt forandret i den kommende beskæftigelseslov.\nForandringsproces for personalet\nFor at det skal lykkes at skabe det nødvendige paradigmeskifte, er det helt afgørende at få hele personalestaben til at forstå og tænke i en ny retning, mener Søren Landkildehus og kommer med et eksempel på det skifte, han ønsker.\nEksemplet handler om et møde, han havde med medarbejderstaben, hvor en medarbejder siger, at hun sidder med alle de tunge sager.\n”Så fløj det ud af mig: Så sidder du med de forkerte sager, for vi har ingen tunge borgere,” griner han i erkendelse af, at det var en noget bombastisk udmeldelse. Ikke desto mindre var det også sagt med en god portion alvor.\n”Jo, for vi kommer i al for høj grad til at stemple borgerne, allerede når de træder ind ad døren. Det er en del af den systemtænkning, vi skal til livs og have forandret. I stedet skal vi møde borgerne, der hvor de er. Inddrage dem og se på, hvordan de kan få helheden til at fungere både på arbejde og derhjemme. Det er det fokus, vi skal have. Vi arbejder med værdifulde borgere med værdifulde kompetencer, og de skal vide, at de har værdi. Så skal vi selvfølgelig som ledelse sikre at medarbejderne bliver opkvalificeret, så de kan samtale med borgeren om, hvordan de kommer videre,” konkluderer Søren Landkildehus, der fortæller, at de følger op på de mange processer, de har sat i gang, og at evalueringerne, som foretages eksternt, bekræfter, at mindsettet ud i alle kroge er forandret. Medarbejderne har taget forandringen til sig.\nJobformidling og tidlig indsats\n”Når en borger træder ind på jobcentret, skal vi tale arbejde, og vi skal altid se vedkommende som en ressource. En ressource som vi skal matche med en arbejdsgiver. Et match, som borgeren er i stand til at honorere måske bare nogle få timer om ugen,” siger Søren Landkildehus, der understreger, hvor vigtigt det er, at der bliver skabt et tydeligt resultat for borgeren, så de så at sige ikke går tomhændet hjem.\n”På den her måde arbejder vi med en mere direkte og entydig proces. Det kan være, at borgeren lige i øjeblikket har en nedsat arbejdsevne, men derfor kan arbejdsmarkedet via småjobs godt være en realistisk tilgang, så vi skaber et hurtigt og synligt resultat. Modsat, hvis vi sender borgeren på kurser eller aktivering, som ikke giver mening eller hjælper dem. Så træner vi dem jo i at få mistillid til systemet, og så har vi tabt dobbelt,” understreger han og peger på, at en tidlig indsats er afgørende for at skabe gode resultater, og at arbejdet allerede har betydet, at der nu er en tydelig tendens til, at fokus er skiftet fra fleksjob til småjob.\nDesuden har Holstebro Kommune det seneste år haft en bedre udvikling end landsgennemsnittet i forhold til antallet af ydelsesmodtagere, hvor kurven for aktivitetsparate og permanent forsørgelse tidligere, som Søren Landkildehus udtrykker det, så skidt ud.\nForandringsproces i vores handlinger\nDet, at medarbejderne taler om borgeren som en ressource og det at tænke anderledes om, hvad ens rolle og opgave er, har skabt forandringer i den indsats, der ydes og måden den udføres på.\nI dag er medarbejderne i langt højere grad ude på virksomhederne, hvor den helt centrale opgave er, at borgeren kommer ud på det reelle arbejdsmarked og ikke praktikarbejdsmarkedet, som kommunen tidligere fik refusion for.\n”Vi har måttet erkende, at praktik ikke løser problemet, hvis ikke vi i tilstrækkelig grad matcher borger og virksomhed. Derfor skal praktikken føre til et reelt job. Det kan godt være småjob, fordi det både strategisk og på længere sigt betaler sig. Dels viser det, at borgeren kan fungere på arbejdsmarkedet og har værdi. Dels skal de så ikke i samme omfang deltage i aktivering, samtaler mv. i jobcentret” understreger Søren Landkildehus.\nVirksomhedsarbejdet har også fået en anden værdi. Tidligere stod virksomhedskonsulenten alt for ofte med hatten i hånden og bad virksomheden løse en opgave for jobcentret ved at tage en borger i praktik. I dag er det lige omvendt. Nu møder konsulenten op for at yde en reel service. Nu er fokus på virksomhedens situation og efterspørgsel på arbejdskraft, hvor konsulenten så søger et match, også når det gælder praktik.\nCivilsamfundet og den lokale forankring\nSystemtænkningen har gennem mange år opdraget folk til, at når der er et problem, så må systemet løse det. I forbindelse med paradigmeskiftet er et helt relevant spørgsmål derfor også: hvorfor er det nødvendigvis kommunen, der skal løse alle problemer?\n”Vi skal i fremtiden være skarpere på hvilke processer, der er nødvendige for at løse opgaverne i vores lokalsamfund og hvilke medspillere, vi kan inddrage og samarbejde med fra civilsamfundet. For eksempel er mange virksomheder stolte over at bidrage til at løse opgaven med unge og ledige. Det giver også god mening at spørge flygtninge, og andre på offentlig ydelse, hvor der ikke umiddelbart er et job til dem, om de har overvejet at tage et frivilligt arbejde. Så bidrager de til fællesskabet, får værdi, får sig et netværk og har nogen at tale med om det, der optager dem,” reflekterer Søren Landkildehus og peger på nogle af de store udfordringer kommunen står med i dag.\nDet drejer sig blandt andet om, at A-kasserne i dag ikke længere har den samme aktive rolle som tidligere. Kun store A-kasser som 3F er i lokalområdet, mens mange mindre A-kasser kun er til stede i de større byer og derfor ikke har det nødvendige kendskab til det lokale arbejdsmarked, og det er et reelt problem, mener Søren Landkildehus.\nRealkreditinstitutternes stavnsbånd på arbejdsmarkedet, er et andet stort problem, fordi borgerne i området ikke kan sælge deres huse og flytte derhen, hvor jobbet er. Andre udfordringer er den demografiske forandring.\n”Til sammen er det en kæmpe udfordring og på mange måder et demokratisk problem, hvor vi må inddrage civilsamfundet i løsningen af dem,” slutter Søren Landkildehus.\nRefusionsomlægningen trådte i kraft 1. januar 2016. Regeringen indgik en aftale om et nyt refusionssystem på beskæftigelsesområdet med Venstre, Det Konservative Folkeparti og Dansk Folkeparti.


DF: Gud skal mere på skærmen - Avisen.dk\nDF: Gud skal mere på skærmen\nDR 1 og TV 2 svigter deres public service-forpligtelser, fordi de nedprioriterer kirkelige udsendelser, mener Kulturudvalgets formand, Karin Nødgaard (DF). Kulturminister Brian Mikkelsen vil ikke tage affære.\n21. december 2007 14:53\nKirken skal fylde mere i julens sendeflade på DR 1 og TV 2. Det mener Dansk Folkepartis Karin Nødgaard, der er formand for Folketingets Kulturudvalg.\n- Det er ikke for meget forlangt, at Danmarks Radio og TV 2 netop i julen prioriterer de kirkelige udsendelser højt. Det ville eksempelvis være helt rimeligt, hvis DR og TV 2 transmitterede fra en julegudstjeneste både 1. og 2. juledag i tilslutning til gudstjenesten Juleaftensdag, siger Karin Nødgaard, der har talt sig frem til, at der i år vil vælre tale om en nedprioritering af det kirkelige stof på de to kanaler.\nIfølge hende vil der i perioden 22. til 31. december kun blive vist seks kirkelige programmer . Og det er for få, mener hun.\n- Mange benytter højtiden til at gå i kirke, men der er også borgere, som af den ene eller den anden årsag ikke har mulighed for at møde frem i kirken; men som vil nyde kirkelige tv-transmissioner. Disse mennesker bør der også drages omsorg for, siger Karin Nødgaard, der mener, at de to kanaler med deres prioritering svigter deres public service-forpligtelser.\n- Det er ikke acceptabelt, at Danmarks Radio og TV 2 skruer ned for den kirkelige dækning, og hvis kulturministeren vurderer, at der ikke er problemer i relation til public service-kontrakten, så vil vi bede om, at de kirkelige forpligtelser indskrives direkte i kontrakten, fortæller Karin Nødgaard.\nKulturminister Brian Mikkelsen (K) har dog ingen planer om at blande sig i, hvor mange kirkelige udsendelser DR 1 og TV 2 sender i juletiden.\n- Vi har public service-aftaler med både DR og TV 2, der hviler på brede politisk flertal. De aftaler respekterer jeg, og jeg har ingen intentioner om at ændre i dem. Inden for rammerne af aftalerne har både DR og TV 2 naturligvis frihed til at foretage deres redaktionelle prioriteringer, som jeg ikke vil blande mig i, lyder det fra Brian Mikkelsen, der tilføjer:\n- Hvis Karin Nødgaard mener, at DR eller TV 2 bryder deres public service-aftale, vil jeg bede hende om at henvende sig til tv-stationerne og forelægge sin kritik for dem.